Шарқ мутафаккирларининг фарзанд тарбияси ҳақидаги фикрлари « Ўзбекистон Халқ Ҳаракати\nШарқ мутафаккирларининг фарзанд тарбияси ҳақидаги фикрлари\n03 February 2019 - 9:00\nФаробий билимидан маърифатли етук одамнинг образини тасвирлар экан, бундай дейди: «Ҳар кимки илм хикматни ўрганмаган деса, уни ёшлигидан бошласин, соғ – саломатлиги яхши бўлсин, яхши аҳлоқ ва одоби бўлсин, сўзининг уддасидан чиқсин, ёмон ишлардан сақланган бўлсин, барча қонун – қоидаларни билсин, билимдан ва нотиқ бўлсин, илмли ва доно кишиларни хурмат қилсин, илм ва аҳли илмдан мол – дунёсини аямасин, барча реал моддий нарсалар тўғрисида билимга эга бўлсин».\nБу фикрлардан Фаробийнинг таълим – тарбияда ёшларни мукаммал инсон қилиб тарбиялашда хусусан, ақлий – ахлоқий тарбияда алохида эътибор берганлиги кўриниб турибди, унинг эътиқодича, билим, маърифат, албатта яхши ахлоқ билан безатмоғи лозим, акс ҳолда кутилган мақсадга эришилмайди, бола етук бўлиб етишмайди.\nИбн Сино бола тарбияси ва тарбия усуллари ҳақида қимматли фикрларини билдирган. Ибн Сино боланинг ахлоқий тарбияси ҳақида билдирган фикрларида уй – рўзғор тутиш масалалари хусусида ҳам сўз юритади. Болани тарбиялаш оила ота – онанинг асосий мақсади ва вазифасидир. Ўз камчиликларини тузатишга қодир бўлган ота – она тарбиячи бўлиши мумкин.\nАхлоқий тарбияда энг мухим воситалар боланинг нафсониятига, ғурурига тегмаган ҳолда, яккама – якка сухбатга бўлиш унга насихат қилишдир.\nИбн Сино болада ахлоқий хусусиятларни меҳнат, жисмоний ақлий тарбия билан ўзвий бирликда шакллантиришни, уни инсон қилиб камол топтиришда асосий омил деб билади.\nЮсуф Хос Хожибнинг уқтиришича ҳар бир киши жамиятга муносиб бўлиб камол топмоғи керак. Бунинг учун у туғилган кундан болаб зарур тарбияни олмоғи лозим. У қобил қизнинг тарбияси ҳақида фикр юритар экан, уларнинг ўзларига хос хусусиятига эътибор беришни таъкидлайди.\nФарзандлар тарбияси ниҳоятда эрта бошланмоғи шарт. Шундагина уларнинг ноўрин хатти – ҳаракатларига берилишининг олди олинади.\nМирзо Улуғбекнинг оила муҳити соғлом авлодни етиштириш ҳақидаги фикрлари шундан иборатки, аллома уқтиришича, боланинг билим олишига бўлган қизиқиш, хавасини оширишда у тарбияланаётган мухит мухим ўринни эгаллайди. Оилада ота – оналар айниқса ўқимишли ота – оналар ўз фарзандларининг ҳақиқий инсон бўлиб камол топишига алохида эътибор беришлари лозим.\nАлишер Навоий боланинг вояга етишида, камол топишида тарбиянинг кучи ва қудратига алоҳида эътибор беради. Тарбия натижасида боланинг фойдали ва етук киши бўлиб ўсишига ишонади. Ёш боланинг жуда кичик ёшидан бошлаб тарбияламоқ зарур. Тарбия инсонга ўзида яхши одат ва фазилатлар хосил қилишга ёрдам беради. У одам шахси кишилар билан муносабатда, айниқса кишиларнинг бир – бирларига бўлган рухий маънавий таъсирлари натижасида таркиб топади деб вояга етказишда асосий омиллардан бири тарбия эканлиги ўқтиради.\nВоиз Ал – Кошифийнинг ўқтиришича инсонни таълим – тарбия орқали қайта тарбиялаш ақлий қобилятни ўстириш мумкин. Кошифий ўзининг педагогик қарашларича болаларда мустақил фикрлаш қобилиятини ўстириш масаласига алохида эътибор беради. Ота – оналар муаллимлардан бу масалага алохида ахамият беришни талаб этади. Бу масалада оилавий ҳамда ташқи мухит мухим ўрин тутади. Бола тўғри сўзли, вадага вафодор, яхши хулқли қилиб тарбяланиши керак.\nЖалолиддин Давоний ота – онанинг болани тарбиялашдаги ахамиятига кенг тўхталганди. Унинг фикрича оила тарбиясида ота ҳам, она ҳам тенг ҳуқуқли, тенг иштирок этиши боланинг яхши хулқ – одоб қоидаларини муайян бир касбни эгаллашига кўмаклашиши илм – фан ва касб – ҳунар эгаллашининг моддий асоси бўлмишозиқ – овқат, кийим – кечак, керакли буюм ва жихозларни етказиб бериш учун жозибалик кўрсатиши керак.\nШарқ мумтоз адабиётининг буюк намоёндаларидан бири Муслихиддин Сади Шерозий Шероз шахрида 1184 йилда туғилди. Садининг фикрича, оила, боланинг бахти, келажаги учун замин яратувчидир. Оилада асосий таянч отадир. У маъсулиятли тарбиячидир. Ота ўз болаларини тарбиялаши, ўқитиши, ҳунарга ўргатиши, жисмонан чиниқтириши керак.\nСадининг педагогик қарашича бола қобилиятли ва камқобилиятли бўлиши мумкин. Қобилият ўз – ўзидан ривожланмайди. Унинг ривожланиши учун болани тарбиялаш керак, тарбия бўлмаса, боладаги қобилият сўнади, тарбияни 3 асосий – ақлий, нафосат ва жисмоний меҳнат тарбиясига бўлади. Адиб болани тарбиялаш вазифасини уларнинг ота – оналарига, яъни оилавий тарбияга ката эътибор беради.\nСади ота – оналарга характерини ҳисобга олган ҳолда ахлоқий тарбияни боланинг ёшлигидан бошлашни тавсия этади, характер шакллангач, болага таъсир этмайди.\nХIХ аср ўзбек ижтимоий ва адабий хаётнинг йирик вакилларидан бири Комил Хоразимий ўз асарларида маърифат ахлоқий камолот, ватанпарварлик ғояларини олға сурди.У илм-маърифатнинг халқ, жамият фаровонлигига, инсоннинг ахлоқ камолатида тутган ўрни, ахлоқий ва нафосат тарбиясини узвий бирлиги хақидаги педагокик фикрларини хам баён этади.\nКомил Хоразимийнинг фикрича илм-хунар, илм-маърифат инсон ахлоқий камолоти, ижтимоий маънавий хаётнинг ривожи учун хизмат қилиши керак. Камтарлик эскирмайдиган, энг гўзал инсоний фазилатдир. Бу фазилатларга эга бўлганлар обрў-эътиборли комил инсонлардир. Камтарлик инсонни турли нохушликдан хижолатдан сақлайди.\nШоир тарихшунос, таржимон ва хаттот Мунис Хоразмий тилга кўп эрк бермасликни маслахат беради. Унинг таъкидлашича, ортқча сўзмонлик киши бошига олин ўрнига қаттиқ тош бўлиб тегиши мумкин.\nШоир ёмон сўзли, озор берувчи муродлар сифатини тасвирлаб, кишиларни жумладан ёшларни улар билан хамсухбат бўлмасликка ундайди. Мунис Хоразмий ўз асарларида халқни адолатли, онгли, билимли бўлишга, жахолатдан йироқ туришга даъват этади, унинг фикирича, адолат шараф кўрки, осойиштали, хушнутликдир. У ёшларни камтарлик билан мулоқотда бўлишга, уларни ҳурмат қилиб эъзозлашга чорлайди.\nМунис Хоразмийнинг асарларига баён этилган таълим – тарбияга оид фикрлар фақат у яшаган давр учун эмас, балки хозирги давр учун ҳам қимматлидир.\nМоҳлар ойим Нодиранинг инсон ва табиатига нисбатан қарашларига фақат шахсий туйғу эмас, балки ёшлар тарбиясида миллий анъаналарнинг роли ҳақидаги фикрлари ҳам намоёндир. Нодиранинг тарбия ҳақидаги қарашларида инсонпарварлик ғоялари-адолат, инсоф, халқ манфаати мухим ўринни эгаллайди. Нодира хаётнинг туб моҳиятини яхшилик биносини барпо этишдан иборат деб билади. Унинг фикрича, кимки тириклик чоғида яхшилик бунйод этган бўлади, ўзининг бу эзгу ишлари билан ўзидан кейин ҳаётда ёрқин хотира қолдиради. Умуман, Нодира ўз шеърларида баркамол инсонни улуғлайди. Таълим – тарбияга оид кўп фойдали ўгитларни баён этди.\nМухаммад Ризо Огаҳий ўз ижодий фаолиятини педагогик қарашларида нафосат тарбияси ҳам юқори баҳоланади. Огаҳий миллий анъаналаримиз мехмондўстликни гўзал фазилатлардан бири ҳисоблайди. Меҳмонга чуқур хурмат билан қараш, меҳмон кутиш, кузатиш одоби Огаҳий ижодидан ўз ифодасини топди, одамларни бу фазилатни эгаллашга даъват этди.\nОгаҳийнинг таъкидлашича, инсонга дўст ва душманни ажратиб олиш хаётда ўз ўрнини топиб олишда ғоят мухимдир. Унинг фикрича тўғри сўз кишилар хаётда қийинчилик билан яшасаларда, дунёнинг мавжудлигини сақлаб турадилар, мангу яшайдилар.\nОгаҳий таълим-тарбия илмларни эгаллаш ва тилни билишда хам мухим ахамиятга молик эканлигини таъкидлайди.\nМухаммад Ризо Огахий ўз ижодий фаолиятида бинобарин ёшларни одамларни халқ, ватан, жамият фаровонлиги йўлида хизмат қилишга даъват этди. У дўстликни меҳмондўстликни ахлоқий гўзалликни улуғлади. Инсонларни зийракликка, тўғри сўзли бўлишга чорлайди. Огаҳийнинг буф икр ўгитлари ҳозир ҳам педагогик қадрият сифатида қимматлидир.\nБердимурод Бердақ Қарақолпоғистон халқ шоири бутун ижоди давомида халқлар тенглиги, инсонпарварлик, ватанпарварлик, адолат ҳақидаги ғояларини олға суради.\nБердақ инсоннинг шахсий бахти халқ бахти билан боғлиқ деб билади. Унинг таъкидлашича, ҳар бир одам ҳақиқий бахтга эришиши учун ўз шахсий манфаатини халқ манфаати билан бирлаштириши, халқ бахти учун керак бўлса жонини ҳам аямаслиги керак. Бердақнинг фикрича инсон олий ахлоқий сифатларига, чунончи, беғаразлик, олижаноблик, виждонийлик, меҳнатсеварлик, мардлик фазилатларига эга бўлиши лозим.\nБердақ ёшларнинг ақлий тарбиясида мактабнинг мавқеи катта эканлигини таъкидлайди. Мактабда болани яхши хулқи атворли қилиб тарбялаш лозим. Унинг фикрича мактабда дарс берувчи муаллим ўз хушмуомилалиги, пок қалблиги, ҳақгўйлиги, ўз фанини яхши пухта билиши билан болаларга ўрнак бўлиши керак.\nБердақ оиланинг бола тарбиясида, мухим ўрин тутишни алохида таъкидлайди, оила мухитида ота – оналар билан болалар ўртасида ўзаро ҳурмат бўлгандагина тарбия яхши натижаларга эришиши мумкинлигини айтади. Бердақнинг уқтиришича, инсон туғилган кунданоқ тарбияга мухтождир, унинг илк тарбиячилари, албатта ота – оналардир. Бердақнинг фикрича барча одамлар инсонпарвар ва адолатли бўлса жамият гуллаб яшнайди. Бунинг учун эса, халққа таълим бериш, унда ижобий хулқ-атворни тарбиялаш лозим.\nМарказий Осиё халқлари илм – фани ва маданиятини жахон миқёсига олиб чиққан Марказий Осиёда педагогик фикр тараққиётига муносиб хисса қўшган улуғ сиймолардан бири Мирзо Улуғбек. У аввало ёш авлоднинг ақлий ва маърифий тарбиясига катта ахамият бериб, уларни дунёвий билимларини эгаллашга даъват этди. Фақат ривожланган фан ва маданият инсон тафаккурининг комил топишини таъминлашга ишонди.\nАлломанинг уқтиришича, боланинг билим олишга бўлган қизиқиши, ҳавасини оширишда у тарбияланаётган мухит мухим ўринни эгаллайди. Оилада ота – оналар айниқса, ўқимишли ота – оналар ўз фарзандларининг хақиқий инсон бўлиб камол топишига алохида эътибор беришлари лозим.\nМирзо Улуғбек ўз педагогик қарашларида болаларнинг жисмонан соғлом, ҳарбий хунарни пухта эгаллаган, жасур, мард бўлиб етишувига алохида ахамият беради. Улуғбекнинг фикрича одам соғлом ва бақувват бўлиши учун ёшлик чоғидаёқ жисмоний машқлар билан шуғулланиши, таълим – тарбияда порахўрлик, қаллоблик бўлмаслиги учун мударрислар одил ва ҳалол бўлиши керак.\nБуюк шоир ва олим, форс – тожик мумтоз адабиётнинг улуғ намоёндаси Нуриддин Абдурахмон Жомий ўзидан кейин турли фан, адабиёт, жумладан педагогикага доир ўлмас меърос қолдиради. У ўз асарларида, айниқса, насрий йўлда ёзилган «Бахористон» асарида таълим – тарбия масалалари хусусида фикр билдирди. Жомий ўз асарларида ёшларни илмларини эгаллашга даъват этади. У ўз педагогик қрашларида кишиларни адолат, хушмуомалалик ва доно сўз билан зулмкорларга таъсир этишга даъват этади.


Ҳаётлик чоғидаёқ шуҳрати бутун оламга ёйилиб, классик сифатида тан олиниш жуда кам ижодкорларга насиб этади. Ана шундай толеи баланд ижодкорлардан бири буюк рус ёзувчиси, граф Лев Николаевич Толстой эди (1828-1910 йй.)\nУни ғайритабиий равишда диний масалалар, хусусан, Ислом ёки ўша вақтлар тили билан айтганда, Муҳаммад (соллаллоҳу алайҳи васаллам) дини ўзига тортар эди. Татарлар буни билишар ва унга ўз эътиқодлари ҳақида ёзишар эди: сўрашарди, маслаҳатлашарди, баҳслашарди. Уларга жавоб берарди. Татарлар Толстойга фақат хат ёзиш билан кифояланмасдан унинг ҳузурига – Ясная Полянага ҳам кўп келишарди. "Толстой ва татарлар" мавзуси бағоят кенг ва ажойиб мавзу. XIX асрнинг охирлари XX юзйиллик бошларида Лев Николаевич Толстой ҳаётига ва ижодига мурожаат қилмаган бирорта татар ёзувчиси ва жамоат арбоби қолмаган эди...”\nШайх Қосим Субаев Қозонда туриб Толстойга ёзган эди: "Буюк ахлоқ устозига. Мен россиялик барча мусулмонлар номидан инсонларга диний ва миллий мансублигидан қатъи назар умумхалқ сифатида қарашга ўргатганингиз учун миннатдорчилик билдираман. Бундан ташқари, Сиз, буюк ҳаёт муаллими, бошқирдлар ҳаётини тасвирловчи ихчам, аммо ғоят қийматли бўлган “Илёс” повестини ёздингиз. Уни мен ўз тилимизга таржима қилиб, нашр эттирдим”. Бу ерда Россиядаги яна бир мусулмон халқ – бошқирдлар тилга олинади. Бошқирдларнинг Қоралик деган жойига 1862 йил Толстой қимиз ичиб даволаниш учун борган эди.\n“Сизнинг эътиқодингиз ва тушунчангизга қараб туриб, ягона Аллоҳга имон келтиришингизга гувоҳ бўляпман. Бу жуда ҳам яхши. Ана шу – Исломга эътиқод ва Пайғамбар таълимотидир”. Толстой Истанбулдан келган мактубга жуда ҳам яхши жавоб берган. "Синодга жавобимдаги эътиқодимнинг асосий нуқталари билан сизнинг қарашларингизнинг мувофиқ келиши мени жуда ҳам хурсанд қилди. Мен Муҳаммад (соллаллоҳу алайҳи васаллам) издошлари билан руҳий мулоқотда бўлишни жуда ҳам қадрлайман”, деб ёзган эди у Воиновга.\nБироқ Исфандиёр Воинов ва Лев Толстой ўртасидаги ёзишмалар подшо ҳукуматининг диққатини тортади ва уларга хатарли ёзишмадек туйилади. Ёзувчининг Россия мусулмонлари орасидаги обрўси кун сайин ортиб бораётгани тезкор чоралар кўришни талаб қилаётган эди. Ўшанда ёзувчини хатарли шахс сифатида бадном қилиш қозонлик миссионер Яков Кобловга топширилади. У ушбу “муҳим” вазифага киришиб уни фош қилувчи “Граф Л.Н.Толстой ва мусулмонлар” ("Православный собеседник", 1904. – Ч.I) мавзуида катта мақола эълон қилади. Мақола бошдан оёқ Толстой ва Воинов ёзишмаларига асосланиб ёзилган, лекин бу ҳақда бир оғиз ҳам айтилмаган. Шундай қилиб, Толстойнинг давлат ва черков билан бошлаган мунозараси унинг ўзига ва Россия мусулмонларига диний жиҳатдан жуда ҳам муҳим, ижтимоий томондан эса ғоят хавфли эди. Толстойнинг жасорати эса кўплаб мусулмонларни руҳлантириб юборди. Улар ота-боболарининг эътиқодини тиклаш ва мамлакатда амалга оширилиши зарур бўлган демократия шароитида ҳуқуқларини тиклашни истай бошлашди.\nҲақни излаш Лев Толстойнинг черков асосларини таҳлил қилиб кўришига сабаб бўлди: "Дунё ҳаёти ўзининг истаганини қилди ва черковни инсонларга ҳаёт маъносини тушунтириб беришдек мақсадидан чалғитиб юборди. Натижада Масиҳнинг таълимотига зид бўлган ўз турмуш тарзини ўрнатди ва Масиҳнинг қонунига зид тарзда ҳаёт кечирадиган оломонни яратди. Ва бу дунё бутунлай моддият дунёсига айланди. Жамият пешволари нафақат бу ҳаётни оқлашни бошлади, балки черков ҳам уларга маддоҳлик қилиб, айнан шу ҳаётни Масиҳнинг таълимоти эканини таъкидлай бошлади", деб ёзган эди Толстой ўзи туғилиб ўсган Ясная Полянада 1909 йилнинг мартида.\nМашаққатли изланиш кунлари, атрофидаги одамларнинг уни тушунмасликларидан сиқилган ёзувчи хатларининг бирида бундай ёзган эди: “Агар сиз ҳам мен билан бир эътиқодда бўлсангиз, жуда ҳам хурсанд бўлар эдим. Сиз менинг ҳаётимни озгина ўрганинг. Турли-туман мувафаққиятлар – бойлик, шон-шараф – уларнинг бирортаси менда йўқ. Менинг дўстларим, ҳатто оилам ҳам мендан юз ўгирмоқда. Айрим либераллар ва нафосатшунослар мени Гоголга ўхшаган ақли заиф, жинни деб ҳисоблайди. Революционелар ва радикаллар мистик ва вайсақи дейди; ҳукумат одамлар эса ўта хатарли революционер деб хавфсирайди; православлар эса иблис дейишади. Тан оламан, буларнинг бари мен учун жуда ҳам оғир... Негаки, марҳамат қилиб, сиз менга самимий Муҳаммад (соллаллоҳу алайҳи васаллам) издошига қарагандек қаранг. ҳаммаси бутунлай бошқача бўлади".\nАна шу сўздан кейин шундай хулосага келиш мумкинки, Лев Николаевич Ислом динига эътиқод қилгани унчалик аниқ эмас, деган гапга ҳожат қолмаган...\nҲа, айнан шундай – Толстой ростдан ҳам “толстойчилик”ни яратди, аммо унинг ўзи “толстойчи” эмас эди ва янги пайдо бўлган оқимга устоз ва йўлбошчи бўлишни истамади. Кейинчалик диншунослар “толстойчилик”ни ҳақли равишда рус насронийлигида неопротестантлик дея таълиф қилдилар. Шунга эътибор қиламизки, унинг ўзига хос бўлган таълимоти Исломнинг остонасига келиб қолган эди... остонага келдими, демак, ичкарига кирилади.\n1910 йилнинг 6 (19) ноябрида Лев Николаевич Толстой атрофида тўпланиб турган яқинларига хитобан охирги сўзини айтди: “...Тушкунликка тушманг, Лев Толстойдан ташқари, лекин сиз бир Арслонга қараб турибсиз...Эркаклар бу тарзда ўлмайди... Ва аллақачон унут бўлган тарзда: “Ҳақни севаман...” Ажойиб саҳна ва ғаройиб сўзлар!\nАллоҳ олим, бу – фақат қудрат эгасига маълум! Биз бу саволга аниқ жавоб изламаймиз – Лев Николаевич охирги хатти-ҳаракати орқали нимани эътироф этган эди...\n2018 марта ўқилди\nДругие материалы в этой категории: « Алдагани бола яхшими?..\tИмом Ашраф Али Таҳонавий »


Тошкент вилоятининг Юқори Чирчиқ туманида карантинга олинган фуқароларни сақлаш учун махсус шифохона қурилмоқда. 55 гектар ҳудудда барпо этилаётган 3 467 контейнер ўрнатилиб, барча қулайликларга эга контейнерларда 4 нафардан 8 нафаргача шахс учун мўлжалланмоқда.\nФото: Тош вил ҳокимлиги ахборот хизмати / Нозимбек Исмоилов\nМахсус шифохонада чартер рейсларда хорижий мамлакатлардан олиб келинадиган ўзбекистонликлар карантинда сақланади. Пойтахтдан 25 километр узоқликда. Бу ерда барча шароитлар мавжуд бўлади. Шифохонани 5 иш кунида барпо этиш кўзда тутилган.\nТошкент вилояти ҳокимлиги ахборот хизмати раҳбари Беҳзод Қобуловнинг Kun.uz’га маълум қилишича, айни пайтда қурилиш объектида 45 та бригада 1 100 нафардан ошиқ қурувчи, 100дан ортиқ оғир техника ишлаяпти. Қурилиш якунида карантин муассасасида 20 800 нафар шахс изоляцияга олинади.\nМахсус изоляция хоналарида 4 киши даволаниб, профилактика қилинади. Хоналар барча тиббиёт жиҳозлари ва санитария-гигиена воситалари билан жиҳозланган. Шунингдек мажмуада овқатланиш, лаборатория, тиббиёт ходимлари ва хўжалик қисмларини ҳам қуриш ишлари жадал суръатларда олиб борилмоқда.\nМахсус карантин хонасида тиббиёт ходимлари учун тураржойлар, реанимация бўлимлари ва карантин учун махсус хоналар ҳам барпо этилади. Контейнерлар электр энергияси, иссиқ ва совуқ сув ва бошқа коммуникация тармоқларига уланади.\n28 март куни фойдаланишга топширилиши кутилаётган махсус шифохона қурилиши қандай кечаётгани ҳақида Тошкент вилояти ҳокимлиги ахборот хизмати фоторепортаж тайёрлаган.\nАлишер Шодмонов ва Рустам Холматов қурилишига 23,5 млрд сўм сарфланган Чиноз марказий шифохонасининг янги биносини очди\nЯнгийўлдаги шифохонанинг абгор ҳолати акс этган видео тарқалди. ССВ шифохона учун янги бино қурилганини маълум қилди\nТошкент вилоятида гиёҳвандлик воситаси етиштирган шахс аниқланди\nЮқори Чирчиқда ўз акасини дўппослаб, пичоқлаган шахсга жиноий иш очилди


"Аҳмадбой" қилган ишни қилганлар 10 йилга қамалади - 24.09.2016, Sputnik Ўзбекистон\nМолиявий пирамида ташкил қилганларни жазолаш тўғрисидаги қонун август ойида қабул қилинган ва шу ойнинг ўзида парламент томонидан маъқулланган. Куни кеча эса... 24.09.2016, Sputnik Ўзбекистон\n12:44 24.09.2016 (янгиланди: 17:08 24.09.2016)\n© Sputnik / Кирилл Каллиников / Фотобанкка ўтишМосква кўчаларида "МММ 2011" рекламаси\nМолиявий пирамида ташкил қилганларни жазолаш тўғрисидаги қонун август ойида қабул қилинган ва шу ойнинг ўзида парламент томонидан маъқулланган. Куни кеча эса Ўзбекистоннинг муваққат президенти Шавкат Мирзиёев томонидан имзоланган.\nТОШКЕНТ, 24 сен — Sputnik. Ўзбекистон Республикаси Жиноят Кодексига ўзгартиришлар киритиш тўғрисидаги қонун шанба куни кучга кирди. Янги таҳридаги қонун мамлакатда молиявий пирамидаларни ташкил қилганларни ўн йилгача озодликдан маҳрум этишни назарда тутади.\nМолиявий пирамида қурбонига айланмаслик қоидалари\n6 Июл 2016, 17:03\nМолиявий пирамида ташкил қилганларни жазолаш тўғрисидаги қонун август ойида қабул қилинган ва шу ойнинг ўзида парламент томонидан маъқулланган. Куни кеча эса Ўзбекистон президенти в.б., бош вазир Шавкат Мирзиёев томонидан имзоланган.\nЎзбекистон Республикасининг 1994 йил 22 сентябрда қабул қилинган Жиноят кодекси молиявий фирибгарликлар орқали йирик миқдорда пул маблағларини ва (ёки) бошқа мол-мулкни жалб этишга доир ноқонуний фаолиятга доир янги модда билан бойитилди. Ўзбекистон Республикаси Президенти вазифасини бажарувчи Шавкат Мирзиёев томонидан имзоланган Жиноят кодексига қўшимча ва ўзгартишлар киритиш тўғрисидаги қонунда шу ҳақда батафсил маълумот берилган.\nЎзбекистон Республикаси Жиноят кодексига киритилган янги 181-1 моддасига биноан, мулкий манфаат бериш бўйича зиммага мажбурият олиш йўли билан жисмоний ва юридик шахсларнинг пул маблағларини ва (ёки) бошқа мол-мулкини жалб этишга доир ноқонуний фаолиятни амалга ошириш ва бунда илгари олинган мажбуриятни жисмоний ва юридик шахсларнинг янги жалб этилган пул маблағлари ва (ёки) бошқа мол-мулки ҳисобидан бажариш, шунингдек, бундай фаолиятга раҳбарлик қилиш ва шундай фаолият кўрсатилишини таъминлаш:\nЭслатиб ўтамиз, жорий йилнинг июнь ойи ўрталарида Тошкент вилоятида уюшган жиноий гуруҳ фаолияти фош қилинган эди. Гуруҳ аъзолари молиявий пирамида принципи асосида ноқонуний валютага оид операциялар билан шуғулланиб келганлиги маълум бўлди. Ўн минлаб одамлар жиноий гуруҳ қурбонига айланди.\nЎзбекистоннинг маҳаллий — "Тошкент" телеканалида эса ушбу молиявий пирамидага асос солган, халқ орасида "Аҳмадбой" сифатида ном қозонган Аҳмаджон Турсунбоев ҳақида қисқа махсус репортаж намойиш этилган эди.\nРепортажда Турсунбоев — Тошкент шаҳри Чиноз туманида жойлашган "Чиноз халол чорва" ҳамда "Чиноз авто Ҳамкор" корхоналари таъсисчиси эканлиги, Аҳмад Турсунбоев ва унинг ходимлари аҳолидан йилига камида 100 фоизлик дивиденд ваъдаси билан миллий ва чет эл валюталарини олиш билан шуғулланиб келишгани айтиб ўтилди.\nЭнг қизиғи ва ҳайратланарлиси Аҳмадбой ўз "абонентларига" (у ўз мижозларини шундай атаган, таҳр.) пуллари қайтарилиши ҳақида ҳеч қандай кафолат бермаган. (!) Бундан ташқари, томонлар келишувига мувофиқ, бирор кор-хол рўй берган тақдирда, пул берган инсоннинг яқинлари пуллар қайтарилишини талаб қилишга ҳақли бўлмаган.\nТурсунбоев, йилига 40% устама ҳақи эвазига чет эл валютасини қарз бериш билан ҳам шуғулланган. Бу операцияларда иштирок этган одамлар сони бир неча ўн мингни ташкил қилади.\nАҳмадбойга пул берган одамлардан бири, репортажда, Турсунбоевга 8 миллион сўм топширганини, бу пуллар унга 10 ойдан сўнг 16 миллион сўм тарзида — ойига 1,6 миллион сўмдан — қайтарилиши ваъда қилингани ҳақида гапирди. Турсунбоевнинг молиявий ёрдамчиси интервьюда кунлик айланма 3-4 миллиард сўм ва 1 млн долларни ташкил қилгани ҳақида гапирди.\nАҳмадбой ҳаммадан узр сўради\n4 Июл 2016, 12:34\nОйлик фоиз тўлови эвазига, аҳолидан нақд пуллардан ташқари, автомобиллар ва бошқа қимматбаҳо буюмлар ҳам қабул қилинган. Ишчи дафтарларда битилган ёзувларни ҳисобга олмаганда, бу олди-бердиларнинг биронтаси расмий ҳужжатларда қайд этилмаган.\nАҳолидан олинган маблағларнинг бир қисмига чет элдан турли товарлар ва қимматбаҳо буюмлар олиб келиниб, тадбиркорларга устама фоиз эвазига тарқатилган. Репортажда айтилишича, Турсунбоев бу пуллардан ўзи учун қимматбаҳо автомобиллар харид қилган, шоҳона бошпана қурган. Репортажда берилган хабарга кўра, ҳибсга олинган бу иш билан тўрт-беш йилдан бери шуғулланиб келган. Турсунбоев ва унинг яқинлари уйларида, шунингдек, "бой"га қарашли фирмаларда ўтказилган тезкор тадбирлар натижасида, ашёвий далил сифатида 13,139 миллиард сўм ҳамда 7,9 миллион АҚШ доллари олиб қўйилган.


"Олмалиқ"нинг энг кучли томоними — барқарорлик? » Скачать музыку бесплатно новинки музыки 2016-2017\n"Олмалиқ"нинг энг кучли томоними — барқарорлик?\nКомментариев: 0 Просмотров: 185 Дата: 28-01-2016, 08:53 Олий лигадаги камсонли барқарор жамоалардан бири ҳисобланган «Олмалиқ» ҳам бошқалар қатори янги мавсумга йўналтирилган тадорик ишларига зўр бермоқда. Игорь Шквирин шогирдлари айни пайт ўқув-машғулотлар йиғинини Тошкентда ўтказишмоқда. Унинг доирасида ўртоқлик учрашувлари ҳам ташкил этиляпти. Мураббийлар штаби шу ўйинлар орқали жамоавий ҳаракатларни шакллантириш, янги футболчиларни синаб кўришни мақсад қилган. Хусусан, ўтган мавсум ўринбосарлар сафида ўзини кўрсатган Абдумалик Тошпўлатов, Азизбек Суюнов каби ёшлар асосий таркиб машғулотларига қўшилдилар. Кўрикка чақирилган футболчилардан Сергей Рекунга жавоб берилди. Ярим ҳимоячининг ҳаракатлари бош мураббийга маъқул келмади, чоғи. Умуман, ўтган йили 44 очко билан турнир жадвалида 6-ўринни эгаллаган «Олмалиқ» янги мавсумда ўз натижасини яхшилашни кўзламоқда. Биз «Пахтакор» академиясига қарашли «Чилонзор» сунъий қопламали майдонида олиб борилган навбатдаги машғулотлардан сўнг клуб бош мураббийи - Игорь Шквиринни суҳбатга тортдик. Хўш, Игорь Анатольевич тайёргарлик жараёни хусусида нима дейди? ҲАР ЙИЛИ ТАКРОРЛАНАДИГАН ЖАРАЁН - Янги мавсумга тайёргарлик дастури бўйича биринчи йиғинимиз 16 декабрь куни бошланди. Янги йилгача Олмалиқда шуғулландик. Мана, ҳозир Тошкентда иш олиб боряпмиз. Пойтахтдаги бу йиғинимиз 30 январга қадар давом этади. Табиийки, ўртоқлик учрашувларига ҳам эътибор қаратяпмиз. Кўрикда янги футболчилар бор. Бир сўз билан айтганда, одатдагидек тайёргарлик жараёни. Аниқ режа бўйича ишлаяпмиз. Жисмоний тайёргарликка катта урғу бериляпти. Замонавий футбол шуни талаб қилмоқда. Куннинг биринчи ярмида кучайтирилган режимда жисмоний тайёргарликка йўналтирилган машғулотлар ўтказиляпти. Таркибдаги ўзгаришларга келсак, айрим футболчилар ўз хоҳишларига кўра, сафимизни тарк этишди, баъзи йигитлар билан ўзимиз хайрлашдик. Айрим футболчиларимиз бошқа клуб раҳбарлари кўпроқ маош таклиф қилишгани учун кетишди. Менимча, бу ҳар мавсум бошида бўладиган шунчаки, катта ваъдалар, гап-сўзлар. Шунинг баробарида янги футболчиларни ҳам синаб кўряпмиз. 30 январь куни йиғинимиз якунланганидан сўнг кимларни олиб қолиш ва аксинча, қайси ўйинчиларга жавоб бериш борасида якуний хулосага келамиз. ФАРҲОД ТОЖИЕВ «ОЛМАЛИҚ»ДА, ЛЕКИН... - Тажрибали ҳужумчи Фарҳод Тожиев янги мавсумга жамоамизда тайёргарлик кўряпти. У жиддий жароҳат сабаб, узоқ муддат майдондан четда қолди. Ваҳоланки, Малайзия клубида сермаҳсул ўйин намойиш этаётганди. Адашмасам, жамоаси таркибида 17та гол урган. Биласиз, Фарҳод вақтида миллий жамоада ҳам тўп сурган. Бой тажрибага эга ҳужумчи, унинг жамоамизга фойдаси тегишига ишонаман. Лекин ҳозирги жисмоний ҳолати ҳали талаб даражасида эмас. Бу тушунарли ҳолат. Жароҳат таъсири бор, барибир. Ҳозирча Фарҳодни назорат ўйинларида майдонга туширяпмиз. Февраль ойи ўрталарига бориб, тўлиқ куч билан ҳаракатланишига умид қиляпмиз. Бир томондан, таваккал ҳам қилолмаймиз. Ахир жароҳати қайтоқланиши мумкин. Шуларни инобатга олиб, мавсумнинг илк турларида унга катта юклама бермаймиз. Ўйлайманки, давранинг ярмидан сўнг Тожиевнинг хизматидан тўлиқ фойдалана оламиз. ВАЗИЯТГА РЕАЛ ҚАРАШ КЕРАК - «Олмалиқ» ҳар бир ўйинда биринчи галда, ўз мухлисларини хушнуд қилиш учун майдонга тушади. Ўтган йилги мавсумни 6-ўринда якунладик. Тўғри, бу юқори натижа ҳисобланмасада, жуда паст ҳам эмас. Аслида кучли тўртликдан жой олиб, ОЧЛга чиқишни мақсад қилгандик. Лекин вазифа бажарилмади. Бунинг учун бизни койишгани йўқ. Мавсум якунлари, йўл қўйилган камчиликларни атрофлича муҳокама қилдик. Жамоалар савиясидан келиб чиқиб қарасак, 6-ўрин ҳам ёмон эмас. Шунчаки, вазиятга реал қараш керак. Олий лиганинг кучли тўртлигидан жой олган жамоалар ҳар томонлама кучли ва бақувват. Масалан, «Локомотив»да иккита деярли тенг кучга эга таркиб бор. Жамоа бош мураббийи исталган вақт хоҳлаган футболчини майдонга тушириш орқали ўйинни кучайтира олади. «Пахтакор», «Насаф» ва «Бунёдкор» ҳақида ҳам шундай фикр билдириш мумкин. Нафақат биз, балки олий лиганинг қолган бирор жамоасида бундай имконият йўқ. Янги мавсумга шундан келиб чиқиб, вазифа қўйилади. Ҳар қандай ҳолатда ҳам, ўтган йилги натижани яхшилашга уринамиз. Умуман, аниқ вазифа ҳамда мақсадлар ҳақида ҳозирдан гапириш ноўрин - бунга ҳали эрта. Замонавий стадион ва сифатли майдонга эгамиз. Бу ерда миллий жамоамиз иштирокидаги ўйинлар ташкил этилди. Ўзбекистон кубоги финал учрашуви бўлиб ўтди. Олий лигага ўтиш ўйинига ҳам «Олмалиқ» стадиони мезбонлик қилди. Эски аренамизга нисбатан олсак, янгисига кўпроқ томошабин тушди. Статистикага эътибор қаратсангиз, ўз майдонимиздаги ўйинларнинг аксариятида ғалаба қозонганимиз кўринади. Ўйин суръати ошса, натижа яхши бўлса, мухлислар ташрифи ўз-ўзидан ошиб бораверади. Сифатли майдонга сифатли футбол ярашади. Омад кучлиларга кулиб боқади. Шундай экан, омадни кутиб яшаш тўғри эмас. Меҳнат ва ҳаракат зарур. Ҳеч бир соҳада меҳнатсиз юқори натижаларга эришиб бўлмайди. Кўпчилик ирим-сиримларга ёпишиб олган. Дейлик, гўёки, жамоа вакиллари ўнг оёқ билан майдонга тушишса, ғалаба қозонишади... Айримлар қора мушукни майдонга қўйиб юборишади. Бизда бундай иримлар йўқ. Ҳаммасига ўз меҳнатимиз орқали эришишга интиламиз. Янги режалар кўп жиҳатдан молиявий ҳолатимизга ҳам боғлиқ. Шуни мамнуният билан айтишим мумкинки, «Олмалиқ» бу масалада Ўзбекистондаги энг барқарор клублардан биридир. Мисол учун, ўтган мавсум якунлари бўйича ҳеч кимдан қарзимиз йўқ. Барча футболчилар, мураббийлар, ишчилар билан ҳисоб-китоб тўлиқ амалга оширилган. Кўп жамоаларга бу борада ўрнак бўла оламиз. Энг кучли томонимиз ҳам айнан шу - барқарорлик. Биргина мисол, Санжар Шоаҳмедов бир неча йил «Олмалиқ» сафида тўп сурди. Вақти келди, уни яхшигина маблағ эвазига «Локомотив»га қўйиб юбордик. Мана, у ўтган йили Ўзбекистоннинг энг кучли жамоаларидан бири сафида ҳам йўқолиб қолгани йўқ. Аксинча, ярим ҳимоячи бўлишига қарамай, тўпурарлик маҳоратини намойиш этган ҳолда, «Локо»нинг бош голеадорига айланди. Агар уни 2-3 йил олдин қўйиб юборганимизда, билмадим, ҳозирги даражасига чиқа олармиди? Демоқчиманки, футболчи барқарор ўйин орқали камолотга эришиши мумкин. Яна бир мисол - Одил Аҳмедов. Унинг ютуқлари замирида катта меҳнат ётибди. Мен футболчиларга бу мавзуда жуда кўп гапираман. ОЧЛда ИШТИРОК ЭТИШ хоҳиши - Орзуларимдан биттаси мураббий сифатида қитъамизнинг клублар миқёсидаги асосий мусобақаси - ОЧЛда иштирок этиш. «Олмалиқ» жамоаси билан бунга босқичма-босқич боряпмиз. Ўйлайманки, вақти келиб, албатта, бу орзум рўёбга чиқади. Табиатан барқарор шароитларга эга клубда ишлашни маъқул кўраман. Қайтараман, футболчиларимизга биздан оладиган маошларидан кўра, бироз кўпроқ таклиф қилишяпти. Лекин бундай ҳолатлар аввал ҳам кузатилган. Катта ваъдаларга учиб кетган ва омадсизликка учраган футболчиларни кўрганмиз, кўриб келяпмиз. Аввало, барқарор ўйин намойиш эт, кейин пулнинг ўзи ортингдан қувиб юради. САЛОМОВ КЕТМОҚЧИ - Ўтган мавсум таркибимизда бир маромда ўйин намойиш этган футболчилардан бири Шавкат Саломов бошқа клубга ўтиш пайида. Унга таклифлар тушаётган экан. Шу боис, катта эҳтимолки, Шавкат мавсумни «Олмалиқ»да бошламайди. Спорт формасини ушлаб туриш учун машғулотларимизда қатнашишга рухсат сўраганди, қаршилик қилмадик. Зеро, Саломов ўтган йили жамоамиз учун катта ҳажмда иш бажарди. Майдондаги асосий «фигура»лардан бири бўлди. Лекин юқорида айтганимдек, унинг масаласи ҳали ноаниқ. Бу борада ўзи тезроқ бир тўхтамга келиши керак. Камолиддин АЛИМОВ суҳбатлашди, "ИнтерФУТБОЛ" нашри - деб хабар бермоқда Stadion.uz нашри.


17:59 / 11.02.2017\n9 февраль куни халқ депутатлари Пастдарғом тумани Кенгашининг навбатдан ташқари сессияси бўлиб ўтди. Унда вилоят ҳокими Ҳ.Оқбўтаев маъруза қилди, деб хабар бермоқда “Зарафшон” нашри.\nСессияда ташкилий масала кўрилди. Воҳид Раҳимов бошқа ишга ўтгани муносабати билан Пастдарғом тумани ҳокими вазифасидан озод этилди. Вилоят ҳокими тавсиясига кўра, шу пайтгача Ўзбекистон Республикаси қишлоқ ва сув хўжалиги вазирининг ўринбосари – ўрмон хўжалиги бош бошқармаси бошлиғи вазифасида ишлаб келаётган Эргашев Собир Файзуллаевич Пастдарғом тумани ҳокими этиб тасдиқланди.


Хоразмда депутатлар суд раисидан тизимда очиқликни кучайтиришни сўрашди » Ўзбекистон янгиликлари – Zamin.uz\n, 13 2021, 21:04\n28 фев, 16:00 609 Жамият\nҲисоботдан сўнг халқ вакиллари вилоят суди раисини саволларга тутишди. Раис ҳаммасига батафасид жавоб беришга ҳаракат қилди. Берилган саволларда судларнинг жамоатчилик билан алоқаларини кучайтириш ва суд фаолиятининг очиқлигини таъминлаш масалалари устувор бўлдики, Б. Полвонов бу борада муаммо бўлмаслигини айтди. Зеро, бугуннинг асосий таби шу-да.\nКонституцияга ўзгартиришлар киритилди 09 фев, 19:00\nХалқ таълими бўлимининг 35 нафар ходимларини иш ҳақлари ундирилди 13 окт, 18:13\nСудья томонидан халқ депутатлари кенгашига ахборот тақдим этилди 18 авг, 20:17\nФуқаролик судларида қандай тоифа ишлар вақтинча кўрилмайди? 17 мая, 22:15\nОлий суд: Жиноят ишлари бўйича судлар томонидан 262 нафар шахс оқланди 11 апр, 13:57


Оҳангарон тумани ҳокими ишдан олинди, янги раҳбар таништирилди - Darakchi\nОҳангарон тумани ҳокими ишдан олинди, янги раҳбар таништирилди\nЖАМИЯТ 16.09.2020, 11:27\nХалқ депутатлари Оҳангарон тумани кенгашининг навбатдан ташқари сессияси бўлиб ўтмоқда, дея хабар бермоқда Тошкент вилояти ҳокимлиги Матбуот хизмати.\nСессия кун тартибидаги масала бўйича вилоят ҳокими Рустам Холматов танқидий-таҳлилий маъруза қилди.\n– Бизни қизиқтираётган масала – шунча имкониятлар бор туманда нималар ўзгарди? Нима учун яқин ўтмишда ўзининг салоҳияти билан бошқа ҳудудларга нисбатан ўз меҳнат билан ажралиб турган Оҳангарон тумани сўнгги йилларда ривожланишдан орқада қолмоқда?\nТуман иқтисодиёти чорвачилик, мева-сабзавотчилик, туризм, саноат, туризм йўналишларига ихтисослашган бўлса-да, 1 сентябр ҳолатига 26 та саноат корхонаси фаолият юритмаётганлигини қандай изоҳлаш мумкин!?\nОчиқ айтишим лозим, туманда носоғлом муҳитнинг юзага келиши оқибатида амалий иш ўрнига айрим раҳбарларнинг ўз манфаатларини халқ манфаатидан устун қўйиш каби нохуш ҳолатлар кўзга ташланмоқда, - деди вилоят ҳокими.\nАниқланганган камчиликлардан келиб чиқиб, вилоят раҳбари туман ҳокими лавозимига Абдуллаев Абдурасул Неъматович номзодини тавсия қилди.\nШунга кўра, Абдуллаев Абдурасул Неъматович Оҳангарон тумани ҳокими лавозимига тайинланди.\nМаълумот учун: Оҳанарон туманига шу пайтга қадар Абдувоҳид Тўхтабоевич Турдибоев раҳбарлик қилаётган эди.\nБўстонлиқда электр узатгичда юзага келган қисқа туташув оқибатида 7 та уй ёнғиб кетди (фото)\nХорижий кинокомпанияларга Ўзбекистонда амалга оширган харажатларининг бир қисми қайтарилади


988 Ўқиш режими + -\nҲеч шубҳасиз, ҳар бир мусулмон киши ҳаж қилиш учун Кабатуллоҳга боришни, унга бир бор қўл теккизишни жуда истайди. Аллоҳнинг марҳамати ила дунёда шундай бахтли кишилар ҳам борки, биз бир бор қўл теккизишни орзу қиладиган Кабатуллоҳни улар артиб, чангу ғуборлардан тозалаб турар эканлар. Шундай бир вақтда юртимиздан борган бир киши Кабатуллоҳни артиб турган кишига бир бор уни артиш учун изн сўрабди. Аллоҳ билади, негадир ҳалиги киши бунга ижозат бермабди.\nСўнг ватандошимиз «Мен Имом Бухорийнинг юртиданман» дея ўзларини таништириб, яна илтимос қилибдилар. Шунда қора тошни артиб турган киши «Имом Бухорийнинг юртидан бўлсанг, арт!» дея ижозат берибди.\nБуни қарангки. Имом Бухорий раҳматуллоҳи алайҳининг ҳурматлари юзасидан ҳар кимга ҳам насиб қилмайдиган бу улуғ иш бир ватандошимизга насиб қилган экан. Кабатуллоҳда хизмат қилиб турган биродаримизнинг бу ҳурматлари, албатта, Расулуллоҳ солаллоҳу алайҳи васалламга бўлган муҳаббатларидандир. Чунки Имом Бухорий раҳматуллоҳи алайҳи Расулуллоҳ солаллоҳу алайҳи васалламнинг ҳадисларига хизмат қилганликлари учун ҳали ҳамон бутун дунё мусулмонларининг ҳурматидалар, муҳаббатларига сазовордирлар. Иншааллоҳ, то қиёмат қадар шундай бўлади. Расулуллоҳ солаллоҳу алайҳи васалламга муҳаббати бўлмаган, у Зот алайҳиссаломни ҳурмат қилмаган киши Имом Бухорий раҳматуллоҳи алайҳини ҳам ҳурмат қилмайди. Сабаби: ундай бадбахт кишилар Пайғамбаримиз алайҳиссаломнинг, у Зотнинг ҳадисларининг, муҳаддисларнинг, хусусан, Имом Бухорий раҳматуллоҳи алайҳининг қадрларини билмайди!\nАллоҳим барчамизни Ўзига, Ўзининг Каломига, Ўзининг Байтига, Расулуллоҳ солаллоҳу алайҳи васалламга ва у Зот алайҳиссаломнинг ҳадисларига, Ислом учун хизмат қилган уламоларимизга бўлган муҳаббатимизни зиёда қилсин!\n10:03 / 06.07.2018 1363\n21:56 / 23.01.2018 2621\n04:36 / 09.11.2016 1623\n01:24 / 17.11.2016 1880


Элдор Шомурадов ким? Европани забт этаётган ўзбек супер юлдузи ҳақида тўлиқ маълумот – биография! – AllSportuz.com\nЭлдор Шомурадов ким? Европани забт этаётган ўзбек супер юлдузи ҳақида тўлиқ маълумот – биография!\nЭлдор Азаматович Шомуродов 1995 йил 29 июнда Сурхондарё вилояти Жарқўрғон туманида туғилган. Ўзбекистонлик футболчи, Италиянинг “Genoa” клуби ва Ўзбекистонлик миллий терма жамоаси футболчиси.\nЭлдорнинг отаси Ўзбекистон чемпионатининг қуйи лигалари жамоаларида ўйнаган, укаси — 1991 йилда туғилган Санжар ҳам футбол ўйнайди. Элдор Шомуродовнинг энг таниқли қариндоши унинг амакиси Илҳом Шомуродовдир.\nМавзуга доир: Битта Элдор сабаб италянлар бутун ўзбек футболига қизиқиши ортмоқда\nУ 6 ёшидан футбол ўйнашни бошлаган. 11 ёшида Термиздан 300 км шимолда жойлашган Муборак шаҳридаги “Машал” футбол клуби академиясида ўқишни бошлаган. 2014 йилда, 19 ёшида клуб асосий таркибига жалб этила бошлади ва ўша мавсумда ўнта учрашув ўтказди ва “Машал” Ўзбекистон чемпионатида бешинчи ўринни эгаллади. Бунгача у ёшлар жамоасида ўйнаган, шунингдек, Ўзбекистон ёшлар жамоасига жалб қилинган.\n2015 йил бошида Элдор Тошкентнинг “Бунёдкор” жамоасига ўтган ва у эрда 2017 йил июнь ойигача ўйнаган. Ҳаммаси бўлиб Шомуродов 96та ўйин ўтказган, 20та гол урган (Ўзбекистон Олий Лигаси, Ўзбекистон Кубоги ва ОЧЛда). “Бунёдкор” билан биргаликда у Ўзбекистон кубоги финалчисига айланди, шунингдек, Ўзбекистон чемпионатида кумуш медалларни қўлга киритади.\nМавзуга доир: Элдор Шомурадов ва Роналду тўқнашуви (видео)\n2015 йил охирида у ОФКнинг “Осиёнинг энг яхши ёш футболчиси” унвонига даъвогарлар қаторидан жой олди.\n2017 йил июль ойида у Россиянинг “Ростов” клубига ўтади ва клуб билан 2,5 йиллик шартнома имзолайди. Россия чемпионатида у ўзининг дебютини 2017 йилнинг 30 июлида учинчи турда “Амкар” га қарши сафар ўйинида (1: 0) ўтказди — 88-дақиқада захира ўйинчиси сифатида майдонга тушади ва гол уради.\n2019 йил май ойи охирида “Ростов” Шомуродов билан шартномани уч йилга узайтирди, 7 июнь куни эса шартнома беш йилга узайтирилди.\n2019 йил август ойида у Россия Премер-лигасининг ойнинг энг яхши футболчиси деб топилди. 2019/20 йилги мавсумда у Россия чемпионатининг 28 учрашувида 11 та гол урди.\n2020 йил 1 октябрда у Италиянинг «Женоа» клубига ўтди. Элдорнинг трансфер суммаси 7,5 миллион эврони ташкил қилди. Футболчи “Женоа” клуби билан шартномаси 2024 йил ёзигача амал қилади. Шомуродов Италия чемпионатида Илёс Зейтуллаевдан кейин тарихдаги иккинчи ўзбек футболчиси бўлди. 19 октабрда Шомуродов А Церияда дебют қилди ва “Верона” га қарши ўйинда (0: 0) асосий таркибда майдонга тушди. 30 ноябрда А Церийанинг “Парма” га қарши уйинининг иккинчи ярмида у “Женоа” таркибидаги биринчи голини урди.\n2015 йилдан бошлаб у Ўзбекистон миллий терма жамоасига жалб этила бошлади. У 2015 йил 3 сентябрь куни Жаҳон чемпионати-2018 саралаш турнири доирасида Яман миллий терма жамоасига қарши ўйинда миллий терма жамоадаги дебют учрашувини ўтказди, кейинчалик у миллий терма жамоага мунтазам равишда чақирила бошлади ва миллий терма жамоанинг асосий ўйинчиларидан бирига айланди.\nМавзуга доир: Элдор Шомуродов соатига 1 миллион 370 минг сўм топади. Ҳатто ухлаб ётганда ҳам\nPrevious ВИТАЛИЙ ДEНИСОВНИ ТАБРИКЛАЙМИЗ!!!\nNext Аёллар терма жамоамиз бугун ЦСКА клубига қарши майдонга чиқади


ЎзА - Эрон билан ядровий келишув ёки УРУШ...\n07.05.2018 15:51 Чоп этиш версияси\nЭрон билан ядровий келишув ёки УРУШ...\nФранция Президенти Эммануэль Макроннинг фикрича, АҚШ Президенти Дональд Трамп томонидан Эрон билан ядровий келишувнинг рад этилиши урушга олиб келади.\nУруш ҳақидаги эҳтимолини Макрон "Spiegel" нашрига берган интервьюсида маълум қилган.\nАммо, Макрон Трампни вазиятни шу даражага олиб келишига ишонмайди. Унингча, АҚШ раҳбарида уруш бошлаш нияти йўқ.\nБуюк Британия, Германия ва Франция музокоралари якуни бўйича Дональд Трамп жорий йилнинг 12 майидан ошмаган муддатда Вашингтон Теҳрон билан ядровий келишувда қолиш-қолмаслиги ҳақида қарор қабул қилиши лозим. Шу билан бирга ҳар уч ойда Эронга чекловлар жорий этиш муддатини узайтириши ёки унинг аксини қилиши керак.\nАввалроқ, Германия канцлери Ангела Меркель, Франция Президенти Эммануэль Макрон ва Буюк Британия Бош вазири Тереза Мей ядровий чекловлар муддати ва Эрон ядровий дастурига алоқадор бошқа масалалар бўйича қўшимча битимлар ишлаб чиқишга тайёрлигини билдирган эди.\nЭслатиб ўтамиз, 2015 йилда ЭИР ва халқаро воситачилар “олтиталиги” (Россия, АҚШ, Буюк Британия, Хитой ва Франция) ўртасида Эрон ядровий масаласини ҳал қилиш бўйича келишув имзоланган эди. Шу асосда БМТ Хафвсизлик Кенгаши, Қўшма Штатлар ва Европа Иттифоқи томонидан киритилган молиявий чекловларни Теҳрондан олиб ташлаш бўйича қўшма тадбирлар режаси ҳам тасдиқланган бўлган.


“РАҚС СЕҲРИ” ХАЛҚАРО ФЕСТИВАЛИ » Государственная филармония Узбекистана\nАввал хабар берганимиздек, жорий йилнинг 14—16-сентябр кунлари Хива шаҳри “Ичан қалъа” давлат музей-қўриқхонаси ҳудудида “Рақс сеҳри” халқаро фестивали ўтказилади. Мазкур фестивалда дунёнинг 20 га яқин мамлакатидан 100 дан ортиқ раққос ва раққосалар ҳамда Республикамизнинг деярли барча вилоятларидан рақс гуруҳлари иштирок этмоқда.\nЎзбекистон Республикаси Маданият вазирлиги, Туризмни ривожлантириш давлат қўмитаси, Хоразм вилояти ҳокимлиги ва бошқа ташкилотлар ҳамкорлигида ўтказилаётган мазкур фестивалнинг очилиш маросими 15 сентябр куни Хива "Ичан қалъа" музей қўриқҳонасида бўлиб ўтди.\nТантанали очилишидан сўнг, барча меҳмонлар ва иштирокчилар “Ичан-қалъа”нинг "Ота дарвоза"сидан ичкарига ташриф буюришди.\nТурли давлатлар номланиши билан ўтган саф, республиканинг ҳудудини намоён этувчи либослардаги раққосалари “Ичан-қалъа”да юриши барчани лол қолдирди. Ансамбль жамоаларининг чиқишлари сайёҳлар ва томошабинларни рақсга чорлаб, завқ бағишлади.\nКечга яқин “Муҳаммад Аминхон ”мадрасаси ички айвонида маҳаллий стилистлар томонидан “Full fashion look” “Соч турмаклари–гўзаллик сеҳри” шоу дастурлари намойиши бўлиб ўтди.\nШундан сўнг эса Кўҳна арк майдонида “Рақс сеҳри” Халқаро фестивали танловига старт берилди ва иштирокчилар ўз маҳоратини саҳнада намойиш этишди.\nБир неча соат давом этган танловнинг якуний натижалари 16 сентябр куни соат 20:00 да тантанали равишда эълон қилинади ва фестиваль иштирокчиларини тақдирлаш маросими ҳамда якуний галаконцерт дастури бўлиб ўтади.\n16-09-2019, 09:50 104 0\nЎзбекистон илк маротаба Magnifest-2019 Халқаро фестивалида иштирок этди


“Ривожланиб кетаётган” Ўзбекистон ва Ислом Каримовнинг жон талвасаси « Ўзбекистон Халқ Ҳаракати\n“Ривожланиб кетаётган” Ўзбекистон ва Ислом Каримовнинг жон талвасаси\n07 Haziran 2018 - 7:00 'да юкланди ва 1635 марта ўқилди.\nЎзбекистонда 14 январ Ватан ҳимоячилари куни деб эълон қилингани бир нави. Аммо бу сана ҳар йили байрам қилиниши Каримов диктатурасининг масхарабозлигидан бир намунадир. Албатта, Каримов масхарабозлигига Ўзбекистондан минглаб намуналарни келтириш мумкин. Кўпчилик бунга ўрганиб ҳам қолди. Ҳатто шуларсиз яшай олмайдигандек бўлиб қолишди.\nЯнги милодий 2016 йилни Каримов бир гуруҳ ҳарбийларни мукофотлашдан бошлади. Мамлакатдаги барча ўқув муассасаларида –боғча, мактаб, коллеж, лицей, университетларда “жасорат” дарслари ўтилди. Аксарияти аёллардан иборат муаллимлар ўқувчиларга, талабаларга “жасорат” ҳақида 40 ёки 80 дақиқалик сабоқ бердилар. Албатта, уларнинг фикрича, биргина дарс билан ҳамма ёшлар “жасоратли” бўлиб қолгани аниқ.\nКаримов армияга йўллаган табригида: “Уруш бўп қолиши мумкин… Уйқисирамай ўтиринглар”, – деди. Устига устак, ўз шайкаси – вазирлар, ҳокимлар иштирокида ўтказган мажлисида 2015 йилнинг якуни ҳақида “ҳисобот” берди. 2016 йилнинг “ёрқин” режалари ҳақида гапирди. 2030 йилда Ўзбекистон кучайиб кетади деб ўзининг узоқни мўлжаллаган “режа”сини ошкор қилди. Аммо нутқи давомида деярли ҳеч бир жумлани тўлиқ ўқий олмади. Чунки унинг ичига кирган ғулғула бунга йўл қўймаяпти.\nКаримов ўзининг алжирашни эслатадиган “нутқи”да картишкани импорт қилмаётган Ўзбекистон ҳақида гапирди. Кейин эса Ўзбекистон жаҳон миқёсида жуда ҳам қаттиқ ривожланиб кетаётган 5 давлатнинг бири бўлди деб ҳаяжон билан эълон қилди. Буни эшитган Ўзбекистон халқи жуда ҳайрон: наҳотки, биз шунақа ривожланиб кетаётган мамлакатда бўлсак?!\nКаримов нутқида яна собиқ шўро тузумини танқид қилди. Одамлар у даврни унутаман деса, худди қасддан уларнинг ёдига солаётгандек. Чунки унинг бошқа қиёси йўқ. Мамлакатга зулмат чўккан.\nКаримов чет эл ташкилотлари бизни “текшириб”, биз ҳақимизда иғво қилса ҳам, ривожланиб кетаверамиз деди. У васвасга ўхшаб кетяпти: 25 йилдан бери Ўзбекистонга ташқи душман хавфи бор, хориж – душман.\nКаримов бугун хориждаги мухолифлар фаолиятидан қўрқувда. Шунинг учун ўз нутқида халқни алдаш учун жонбозлик қилмоқда.\nКаримов ҳамиша Яратганни тилга олар эди. Энди Худони тилга олди. Чунки у ўзини художўй кўрсатиши керак. Халқни алдаш учун жамики қуролдан фойдалана олади ҳозирча.\nКаримов тузуми емирилиб тугади. У аскарларига “Урушга тайёр бўлинг” деган гап билан Ўзбекистонда яна халқ кўтарилса – 2005 йил Андижондаги каби – қонга ботиришга тайёрлигини маълум қилди. Аммо бу хомхаёл. Навбатдаги кўтарилиш уни итқитиб ташлайди, Худо хоҳласа.\nУ 2030 йилдаги ривожланиш ҳақида гапириб одамларга ҳали тахтда узоқ қолиши ҳақидаги ғояни сингдиришга интилди. Ўзининг қудратдалигини билдирмоқчи бўлди.\nАммо Каримовнинг умри ҳам, унинг тузуми ҳам якунланмоқда. Озгина сабр қилинса, бас. Чириган тузум шабада эсса ҳам йиқилиб тушишга тайёр бўлади.\nСўнгги нафасларини олаётган, жон талвасасига тушган Каримов ва унинг режими ўз даврини ўтаб бўлди.\nТуркистон халқи 130 йил мустамлака бўлди, унга қадар 300 йил тарқоқ яшади, 1990 йилларда гўё мустақиллик рўй берди, аммо бу субҳи козиб экан. Субҳи содиқ – чинакам тонг отиш олдидан қуюқ зулмат қопламоқда юртни. Одамлар тасаввур қила олмайдиган тонг яқинлашяпти: Ўзбекистонда революция бўлади. Золим тузум тугайди. Каримов судланади. Унинг шайкаси суд олдида жавоб беради ва жазосини олади. Янги Халқ ҳукумати ўз ишини бошлайди, Худо хоҳласа.\nКаримов ўз талвасасини билдириб қўймоқда. У қанчалик зулм қилмасин, репрессияга зўр бермасин, энди умрини узайтира олмайди. Йигирма беш йил унинг учун қўрқувда ўтди. Энди у ҳам бу қўрқувдан қутулади. Бу қўрқув Каримовни ўз жонига қасд қилишга олиб келиши ҳам мумкин.\nСубҳи содиқ яқин қолди, Худо хоҳласа.\nТайёр туринг, Ватандош!\nYazıyı paylaş "“Ривожланиб кетаётган” Ўзбекистон ва Ислом Каримовнинг жон талвасаси"


Жанубий Кореяда минглаб вакилларига коронавирусни юқтирган...\n02.08.2020 11:07 0 2358\nЖанубий Кореяда коронавируснинг кенг тарқалишига сабаб бўлгани учун Синчонжи христиан сектаси етакчиси Ли Ман Хи ҳибсга олинди. Бу ҳақда «BBC News» хабар берди.\nТергов натижаларига кўра, мазҳабда беш мингдан ортиқ киши хасталикка чалинган. Улар мамлакатда COVID-19 билан касалланганларнинг қарийб учдан бир қисмини ташкил этади. Ҳукумат Ли Ман Хини коронавирусни юқтирганлар тўғрисидаги маълумотларни яширишда ҳамда касалланганлар билан алоқада бўлганларни назорат қилувчи ходимлардан махфий равишда оммавий йиғилишлар ўтказишда айбламоқда. Секта аъзолари февраль ойида вирусни юқтирганлиги, кейин эса карантин даврида мамлакат бўйлаб ноқонуний ҳаракатланганлиги тахмин қилинмоқда.\nСудьянинг фикрича, Ли Ман Хи ишида далилларни йўқотиш аломатлари мавжуд. Бундан ташқари, у 4,7 миллион долларни ноқонуний сарфлаб юборганликда гумон қилинмоқда. Ўзини ҳимоя қилиш мақсадида сектанинг 88 ёшли етакчиси қавмининг шахсий ҳаёти сирлари ҳақида қайғурганини, лекин ҳеч қачон терговга халақит бермаганини рўкач қилмоқда.\nЛи Ман Хи 1984 йилда диний сектага асос солган. Синчонжи корейс тилидан таржима қилинганда «янги осмон ва ер» деган маънони англатади. Ҳозирги кунда Жанубий Кореяда сектанинг 230 мингта аъзоси ҳисобга олинган, улардан 20 минг нафари хорижда — асосан Хитой, Япония ва Жануби-Шарқий Осиё мамлакатларида истиқомат қилишади.\nМаълумотларга кўра, Жанубий Кореяда 14 336 кишида COVID-19 аниқланган. Мамлакат вирусга қарши энг муваффақиятли курашаётган давлатлардан бири ҳисобланади. Дунё бўйича умумий касалланганлар сони 18 миллион кишидан ошиб кетган.\nЖанубий Корея секта пандемия коронавирус Синчонжи Ли Ман Хи


Ўзбекистон интернет тезлиги бўйича халқаро индексда юқорилаганмиш. Сездингизми? | Qalampir.uz\nЎзбекистон интернет тезлиги бўйича халқаро индексда юқорилаганмиш. Сездингизми?\nЖамият\t19 Февраль 14:54 12565\nOokla компаниясининг Speedtest.net сервиси интернет тезлиги бўйича 2021 йил январь ойи натижаларига оид янги маълумотларни эълон қилди. Унга кўра, Ўзбекистонда шиша толали ва мобиль интернет тезлиги бўйича ўсиш қайд этилди.\nУнга кўра, шиша толали интернет тезлиги (Fixed Broadband) бўйича Ўзбекистон умумий рейтингида иккита позицияга кўтарилиб, 94-поғонани эгалламоқда. Юклаш бўйича тезлиги эса 34,62 Мбит/с ни ташкил этди.\nМобиль интернет тезлиги бўйича ҳам ижобий кўрсаткич қайд этилди. Ўзбекистон яна иккита поғонага кўтарилиб, ҳозирги кунда 128-позицияни эгалламоқда. Мобиль интернет тезлиги эса 12,94 Мбит/с ни ташкил этди.\nЎзбекистон Ахборот технологиялари ва коммуникациялари вазирлиги маълумотига кўра, сўнгги икки йилда Ўзбекистонда интернет тезлиги 3 бараварга – 10,89 Мбит/с дан 34,26 Мбит/с гача ўсган. Бу борада умумжаҳон рейтингида эса 2020 йил бошида 104-ўриндан 94-ўрингача кўтарилган.\nҚайд этиш керакки, Ўзбекистонда интернет тезлигини яхшилаш масаласи доимий муҳокама мавзуси ҳисобланади. Расмийлар интернет тезлиги кўтарилганини таъкидлайди. Аммо истеъмолчилар ўзгаришни сезмаганини айтиб, норозилик билдиради.\n02 Август 13:59 32794\n03 Август 15:51 26011\n03 Август 13:06 24581\n04 Август 12:37 21865\n03 Август 15:01 21046


Энг яхши тадқиқот: коронавирусни кўпроқ катталар тарқатадими ёки болалар? - Zamin.uz\n14:35 / 19.07.2020\nЖанубий Кореяда ўтказилган кенг миқёсдаги тадқиқот 10 ёшдан ошган болалар коронавирусни катталар каби тарқатишини аниқлади, деб ёзади «The Washington Post».\nТаъкидланишича, ўн ёшдан кичик болалар коронавирусни бошқаларга қараганда тахминан икки баравар кам юқтиришади. Бу болаларнинг нафас орқали катталарга қараганда кам ҳаво чиқариши билан боғлиқ бўлиши мумкин. Яна бир тахминга кўра, болаларнинг бўйи кичик бўлгани учун ерга яқинроқ нафас чиқаради. Шу боис катталарнинг зарарланган ҳаводан нафас олиш эҳтимоли камаяди.\nТадқиқот натижаларига кўра, 10 ёшдан ошган болалар COVID-19 ни тарқатишда катталардан қолишмайди.\nТадқиқот натижаларига кўра, 10-19 ёшдаги болалар атрофдагиларга касалликни катталарга қараганда кўпроқ тарқатиши мумкин. Нашрнинг ёзишича, бу болаларнинг юриш-туриши билан изоҳланади: гарчи катта синф ўқувчиларининг бўйи катталарники билан тенглашиб қолган бўлса-да, уларнинг гигиена қоидаларига амал қилиши ёш болаларникидан фарқ қилмаслиги мумкин. Бундан ташқари, ўсмирлар тенгдошлари билан кўпроқ мулоқотда бўлгани учун ҳам вирусни юқтириш эҳтимоли кўпаяди.\nТадқиқот учун олимлар 20 январдан 27 мартгача оиласида COVID-19 аломатлари биринчилардан бўлиб аниқланган 5 706 кишини танлаб олишди ва ушбу беморларнинг 59 073 киши билан мулоқотини ўрганишди. Сўнгра уй шароитида касалланганлар билан алоқада бўлганларнинг ҳаммасини касаллик аломатлари пайдо бўлишидан қатъи назар тестдан ўтказишди. Уйдан ташқарида фақат касаллик аломатлари бўлган кишилар тест қилинди.\n«The Washington Post» сўровномасида иштирок этган экспертлар мазкур тадқиқотни «ҳозирги кунгача ушбу муаммо бўйича олиб борилган энг яхши тадқиқотлардан бири» дея баҳолашган.\nЖанубий Корея тадқиқот орқали коронавирус пандемияси шароитида кузда мактабларни очиш масаласини яна бир бор кўтарган. “Замин” янгиликларини “Twitter”да кузатиб боринг\nКимлар коронавирусдан қўрқмаса ҳам бўлади?\n4-03-2020, 14:39, Дунё\n12-02-2020, 17:45, Дунё


Главная Новости ОРТИҚНИНГ ШАХМАТДАГИ ҒАЛАБАЛИ ОДИМЛАРИ\n2018-07-05 | просмотров: 152\nТошкентлик Ортиқ Нигматов ҳам болаликдан шахматга ошно бўлди. Тафаккур ўйинини пухта ўрганишга ҳаракат қилди. Айни пайтда у катта-катта ютуқларга эришиб келаётган истеъдодли ёш шахматчилардан бири.\n— Бобом ўртоқлари билан кўчада шахмат ўйнарди, мен эса ёнларига бориб, ўйинни томоша қилардим, — дейди Ортиқ НИГМАТОВ. — Ҳар бир юриш қизиқишимни оширарди. Шу туфайли, шахматга қизиқиб қолганман. Беш ёшимда мени шахматга беришди. Илк устозим Жасур Мажидовдан шахматдаги ҳар бир дона, унинг вазифасини ўргандим. Кунига 3-4 соат машқ қилардик. Ўйинни яхшилаб ўргангач, аввал кичик-кичик мусобақаларда қатнашдим. Баъзан ютуқларга эришганимда ўзимга бўлган ишонч ортарди. Шунда иштиёқим кучайиб, ақл маҳорабасига кўпроқ вақт ажратдим. Бу зое кетмади. Машаққатли машғулотлар самара бера бошлади.\nҲозирда Тошкент иқтисодиёт ва сервис коллежида таҳсил олаётган бу шахматчимизнинг мақсадлари улкан. Халқаро мусобақаларда муносиб иштирок этиб, байроғимизни баланд кўтарсам, дейди. Бунга эришиш йўлида эса устози Бобур Сатторов билан астойдил машқ қилмоқда.


Сурхондарё вилоятида пахта майдонлари ҳажми қисқартирилади\n19:39 / 16.11.2016\nСурхондарё вилоятида яқин 3 йил ичида пахта майдонларининг бешдан бир қисми мева-сабзавот экинлари учун ажратилади. Бу ҳақда nuz.uz Республика ҳукуматининг 1 ноябрдаги қарорига асосланган ҳолда хабар берди.\nХабарда ёзилишича, 2019 йилда жанубий вилоятда пахта майдонлари 117 100 гектардан 90 300 гектарга, пахта ҳосилини йиғиб олиш эса ҳозирги 328 800 тоннадан 264 000 тоннагача қисқартирилади.\nРасмий прогнозларга кўра, Сурхондарё вилоятида ғалла экинлари майдони 98000 гектардан 93000 гектарга қисқартирилади.\nШунингдек, яқин 3 йилда Сурхондарёда сабзавот майдонлари 18 фоизга ошиб, 44,4 минг гектарга етиши кутилмоқда. Боғлар, дуккакли ва озуқабоп экин майдонлари ҳажми ошади.\nҲукумат томонидан 2016 йилнинг 9 ноябрида чиқарилган қарорда Сурхондарё вилоятида деҳқон хўжаликлари имкониятларидан самарали фойдаланиш-чора тадбирлари ҳам тасдиқланган.\nҲужжатга кўра, 2016 йилнинг 10 декабрига қадар вилоятнинг ҳар бир туманида кичик бизнес ва хусусий тадбиркорлик субъектлари экспортини қўллаб-қувватлаш жамғармаси ҳамда фермерлар ва «Ўзагроэкспорт» компанияси иштирокида агрофирмалар ташкил этилади.\nУларнинг фаолияти «Ўзагроэкспорт», Кичик бизнес экспорт фонди ва Миллий банкнинг Тошкент шаҳри бўлимлари томонидан қўллаб-қувватланади.\nУларни ривожлантириш учун, ташкил қилинганидан кейин 1 ойи ичида ҳар бир агрофирма фаолиятини юритиш учун камида 2 миллиард сўмдан маблағ ажратилади.\nБундай агрофирмалар устав фонди ҳажмидан қатъи назар мева-сабзавот, резавор ва ток маҳсулотлари улгуржи савдоси билан шуғулланиш ҳуқуқига эга бўлади.\nРасмий манбалар маълумотига кўра, Ўзбекистонда 2020 йилга қадар пахта хом ашёсини етиштириш ва давлат хариди 3 миллион 350 минг тоннадан 3 миллион тоннага туширилади.\nПахта хом ашёси етиштиришни 350 минг тоннага қисқартириш ҳисобига 170,5 минг гектар ҳосилдорлиги паст, пахта ҳосили гектаридан 12-15 центнердан ошмайдиган (мамлакатда ўртача ҳосилдорлик гектарига 26,1 центнерни ташкил этади) суғориладиган ерлар бўшайди.\nҲозирда Ўзбекистонда мева-сабзавот ва ток маҳсулотлари етиштириш учун суғориладиган ерларнинг 20 фоизидан фойдаланилмоқда.\nМамлакатда мева ва ток маҳсулотлари етиштиришга ихтисослашган 24,7 мингдан ортиқ фермер хўжаликлари ва 3,6 мингдан ортиқ сабзавот ва резаворлар етиштиришга ихтисослашган фермер хўжаликлари мавжуд.\nСурхондарёда янгича кўринишдаги агрофирмалар ташкил қилинади\nпахта майдонлари Сурхондарё вилояти\nДеновда 9 минг килограммга яқин масаллиқдан палов тайёрланди\nГаз таъминотчисининг оддий схемаси ишга тушганда. Болалар эса ўтин териб катта бўлмоқда\nБуханка нон халққа 1250 сўмдан сотилмоқда: Шўрчида мутасаддилар жим, иқтисодчилар нима дейди? (Видео)\nБозорнинг бузилишига ким буйруқ берган?\nСурхондарёда қишнинг чилласида қулупнай ва қора помидор пишмоқда\nМожаролар гирдобидаги Жанубий Корея. Ли Мёнг Бак 45 йилга қамалиши мумкин


Дуо ҳам ибодат\n07:09 / 05.11.2018 1638 pdf Ўқиш режими + -\nДуо ибодат турларидан бири бўлиб, у инсон билан Аллоҳнинг орасини боғлайди. Дуо инсон руҳига қўшиб яратилган нарса бўлиб, қийинчилик вақтида, бошга мусибат тушганда, бирор дардга чалинганда ўз-ўзидан, биров ўргатмаса ҳам, ҳар бир одам Аллоҳга илтижо қила бошлайди. Инсон ҳаётдаги ҳодисалар қаршисида ожиз қолганида ўзига дуодан бошқа суянчиқ топа олмайди. Шунинг учун ҳам Аллоҳ таоло мусулмонларни дуо қилишга буюрган.\nﭝ ﭞ ﭟ ﭠ ﭡﭢ ﭣ ﭤ ﭥ ﭦ ﭧ ﭨ ﭩ ﭪ ﭫ\n«Роббингиз: «Менга дуо қилинг, сизга ижобат қилурман. Албатта, Менинг ибодатимдан кибр қилганлар жаҳаннамга хору зор ҳолларида кирурлар», деди» (Ғофир сураси, 60-оят).\nАллоҳ таоло мазкур оятда дуони «ибодат» деб атаган. Кимки ундан кибр билан юз ўгирса, Аллоҳнинг ғазабига учрашини эслатиб ўтган.\nДуо кўпгина касалликларнинг давосидир. Инсон табиати шундайки, қалбидаги дарду ҳасратини энг яқин дўстига тўкиб солиб, ўзининг қайғу-аламини енгиллатгиси келади.\nРуҳий касаллик табибларининг таъкидлашларича, кўпгина асабий, руҳий хасталикларнинг тузалиши уларнинг сабабини бир яқин ёр-дўстга ошкор қилиш, дардини тўкиб солиш билан бўлар экан. Бу нарсани бировга айтмай, яшириб юрилса, дард зиёда бўлар экан. Агар инсон ўз қайғусини Парвардигорига айтса-чи, Ундан ёрдам сўраса-чи? Албатта, бу вақтда унинг қалби осойишталик билан тўлади, қайғу-аламлари кўтарилади. Чунки иймони унга «Аллоҳ сен билан бирга, Ундан бир нарсани сўрасанг, албатта сўраганингни беради», деб турибди. Аллоҳ бу ҳақда Бақара сурасининг 186-оятида шундай марҳамат қилади:\nﯩ ﯪ ﯫ ﯬ ﯭ ﯮﯯ ﯰ ﯱ ﯲ ﯳ ﯴﯵ ﯶ ﯷ ﯸ ﯹ ﯺ ﯻ ﯼ\n«Қачон бандаларим сендан Мен ҳақимда сўрасалар, бас, албатта, Мен яқиндирман. Дуо қилувчи Менга дуо қилганда, дуосини ижобат қилурман. Бас, Менга ижобат қилсинлар ва Менга иймон келтирсинлар. Шоядки, тўғри йўлни топсалар».\nИслом талаб қилаётган дуо ҳамма вақт – хурсандчилик вақтида ҳам, хафачилик вақтида ҳам лозимдир. Чунки инсон ўз Парвардигорини ҳар доим эслаши, Унга ибодат қилиб юриши керак. Кўпчилик қийинчилик вақтларида ўз-ўзидан Аллоҳга илтижо қилади, лекин Аллоҳ унинг мушкулини осонлаштириши биланоқ У Зотни эсидан чиқариб, ўз қуввати билан ғурурланади. Бу эса ўз навбатида Аллоҳнинг буйруқларидан бўйин товлаш ва фасод ишларни қилишга олиб келади. Бу ҳақда Қуръони каримда шундай дейилади:\nﮞ ﮟ ﮠ ﮡ ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ ﮬ ﮭ ﮮ ﮯ\n«Қачонки инсонга зарар етса, ёнбошлаган, ўтирган ёки турган ҳолида Бизга дуо қилади. Ундан зарарини кетказсак, худди ўзига етган зарар ҳақида Бизга дуо қилмагандек, кетаверади» (Юнус сураси, 12-оят).\nШунинг учун ҳам инсон уни ҳалокатдан қутқариб қолган Аллоҳга осий бўлмасдан, балки ўша ҳолатини Аллоҳнинг тоат-ибодати учун доимий эслатма қилиб олиши лозим. Дуо Исломда руҳий улуғворликнинг асосий рамзи ҳамдир. Бу улуғворлик мусулмон кишини жасади учун керакли баъзи бир дунёвий нарсалардан ўзини юқори тутадиган ва камолот чўққиларига чиқадиган қилиб қўяди. Бунинг устига, аввал айтиб ўтилганидек, мусулмон киши дуо орқали Аллоҳдан фазл (устунлик), ишларининг осон, мушкулининг енгил бўлишини ва бошқа нарсаларни сўрайди. Қуръони каримда дуо маъносидаги жуда ҳам кўп оятлар бор. Бу оятларни ёдлаб олиб, дуо қилиб юрилса, Қуръонга мувофиқ дуо қилинган бўлади. Дуо фазилатли иш эканлиги тўғрисида жуда ҳам кўп далиллар келган. Шулардан биргина ҳикояни эслатиб ўтиш кифоя бўлса керак:\nАлана Ландсберг исмли самолёт командири билан тўққиз киши ҳалокат туфайли океанга тушиб кетишганида, ҳамма уларни ҳалок бўлди деб ўйлаган. Бу ҳақда командир қуйидагича ҳикоя қилади: «Бир амаллаб иккита қутқарув резина балонига жойлашиб олдик. Бизда бир қултум сув ҳам, бир тишлам нон ҳам йўқ эди. Ҳаммамиз даҳшатда эдик. Фақат орқа пулемётчимиз Альберт Гранандез даҳшатга тушмади, балки ихлос билан ёлвориб, дуо қила бошлади. Бизни тинчлантириб: «Мен биламан, Аллоҳ менинг дуоимни қабул қилади, бизга тезда ёрдам беради», дерди. Аёвсиз қуёш иссиғида қолдик. Шундай бўлса-да, ичимизда Аллоҳга ёлвориб дуо қилар эдик. Шу ҳолда уч кун ўтди. Ниҳоят оқшом чоғи кичкина оролчага кўзимиз тушди. Шу пайт ҳеч кутилмаган воқеа содир бўлди – бизга қараб учта қайиқ сузиб кела бошлади. Ичида яланғоч кишилар бор эди. Кейин билсак, бизнинг халоскорларимиз австралиялик туб аҳоли вакиллари бўлиб, қора танли яланғоч кишилар экан. Улар ўз юртларидан юзлаб мил масофани сузиб ўтиб, шу ерга келишибди. Ўзларининг айтишларича, улар кеча ўлжаларини олиб, юртларига қайтишмоқчи экан, лекин қандайдир сирли туртки уларни ўз қайиқларини мана шу ҳамманинг эсидан чиқиб кетган, ҳеч кимга фойдасиз тарафга буришга ундабди» (Бу воқеа 1944 йил октябрь ойида содир бўлган.)\nДуонинг фойдаси қай даражада эканини мазкур воқеадан ҳам билиб олиш мумкин.\nНега Аллоҳни кўриб бўлмайди?\n13:06 / 04.11.2018 2610\nШубҳали нарсани шубҳасизига қўй\n11:38 / 05.11.2018 859\nАллоҳга қасамки, шундан бошқа нарсам йўқ\nҲажжождан ривоят қилинади .Шуъба эшагини миниб кетаётган эди, Сулаймон ибн Муғирани учратиб қолди. У Шуъбага муҳтожлигидан шикоят қилди. Шуъба эса .Аллоҳга давоми...\n792 09:02 / 21.03.2020\nАллоҳ рибони ҳаром қилган\nАллоҳ таоло Қуръони каримда шундай марҳамат қилади ....Аллоҳ савдони ҳалол ва рибони ҳаром қилган,, деган .Бақара, сураси, 275оят.Шарҳ Биз .савдо, деб таржима қилган давоми...\n1207 11:10 / 17.09.2019\nАбу Жаъфар Варроқнинг набираси бор эди. Унинг исми Салима бинт Жаъфар бўлган. У бобосидан китобга меҳрни, ўқишга муҳаббатни ўрганди. Унга бобосидан жуда катта давоми...\n979 11:00 / 10.08.2020\nБефарзанд киши учун Набавий муолажа\nАбу Ҳанифа раҳимаҳуллоҳ ўзларининг Муснад номли китобларида Жобир ибн Абдуллоҳ розияллоҳу анҳумодан ривоят қиладилар .Ансорлардан бир киши Набий соллаллоҳу давоми...\n3509 19:05 / 25.06.2020\n203 17:00 / 18 январь\n51246 11:58 / 10.10.2018\n64086 11:56 / 10.10.2018\n15627 15:03 / 10.03.2020


МИБ “@mibuzbot” бот-каналини ишга туширди! - zarnews.uz\nМИБ “@mibuzbot” бот-каналини ишга туширди!\nЭнди, коммунал тўловларни уйда тўлайсиз, ҳисоблагич кўрсатгичларини фото орқали юборасиз.\nБугунги карантин сабаб фуқароларимизнинг аксарияти уйда. Уларнинг энергия ресурсларига бўлган эҳтиёжи янада ортмоқда. Истеъмол қилинган манбаалар учун тўловларни ўз вақтида амалга оширмаслик эса қарздорликларнинг кўпайишига сабаб бўлади.\nШу боис фуқароларнинг уйдан туриб, фойдаланилган коммунал хизматлар ва қаттиқ маиший чиқиндилар учун тўловларни амалга оширишлари учун “Telegram” тармоғи орқали “@mibuzbot” каналида яна бир қулайлик яратилди.\nБунинг учун аввало, ушбу бот каналига кириб, старт тугмаси босилса, мобиль телефон рақами ботга уланади. Кейин коммунал хизмат тури, вилоят, туман, шаҳарни танлайсиз ҳамда коммунал хизмат тури бўйича шахсий-ҳисобрақам киритилади. Ушбу маълумотлар киритилгандан сўнг бот абонентнинг ҳисоб-китоб маълумотларини кўрсатади.\nШундан кейин абонентлар ҳисоблагич фотосуратини юбориш, тўловларни кузатиб бориш ва қарздорликни тўлаш имкониятига эга бўлади.\nОддий айтганда, карантин кунларида ҳам Сиз масофадан туриб, ҳисоблагич суратини юборасиз ва кўрсаткич “МIB inspektori” андроид электрон тизимига келиб тушади ва абонент ҳисобига киритиб борилади. Тўлов тугмаси орқали - электрон тўлов тизимлари билан ўз вақтида ҳисоб-китобларни амалга ошириб борасиз.\nТўловни амалга оширишда бот орқали электрон тўлов тизимларига кириб, истеъмолчининг пластик карточка рақами, унинг муддати, унга боғланган телефон рақами ва тўлов суммаси киритилганидан сўнг “SMS” орқали келган ҳимоя кодини тасдиқлаш кифоя.\nШу заҳоти Сизга тўлов амалга оширилганлиги маълум қилинади.\nАйтганча, бундай қулайликлар Мажбурий ижро бюросининг расмий “mib.uz” сайтида ҳам яратилган.\nУнутманг, амалга оширган тўловларингиз Сизнинг энергия ресурсларидан тўлақонли фойдаланишингиз ҳамда атроф-муҳит муҳофазаси учун хизмат қилади!\n# Уйда қолинг!\n# Ўзингиз ва яқинларингизни асранг!\n# Тўловларни унутманг!\nМИБ: Ножўя хатти-ҳаракат содир этганлар билан муроса қила олмаймиз\nМИБ: Қарздорлиги бўлмаган фуқароларни безовта қилмаймиз\nМИБ: Суд қарори муҳокама қилинмайди\nМИБ Самарқанд шаҳар бўлими 46 та алимент ундириш тўғрисидаги ижро ҳужжатлари юзасидан оилаларни яраштирди\nМИБ суд қарорларини бекор қилиш ёки ўзгартириш ваколатига эга эмас\nМИБ расмий изоҳ берди: Самарқандда ходимларга қаршилик кўрсатиш ҳолатида ҳеч кимга шикаст етмаган\nЮлдузлар илми ва мусиқа: Чолғу асбобларимиз косалари - бош косамизга, дастаги - орқа мия умуртқа поғонасига, торлари асаб торларига хос\nХитойда 2,3 миллиондан ортиқ аҳоли табиий офат ҳудудида қолиб кетди\n41 дақиқа аввал\nСамарқанд вилоятида коронавирусга чалинган 49 нафар бемор тузалди, 22 нафар касалланиш ҳолати аниқланди\nСуҳбати қовушмаганлар пичоқлашди\nХДП Самарқанд вилояти кенгаши раиси ўзгарди\nРеклама - фойда манбаи, аммо унинг матнини тайёрлашда имло қоидаларига амал қилиниши керак\n"Ўқишга киритиб қўяман" деган яна бир шахс қўлга олинди\nкоронавирус СамДУ АҚШ COVID-19 ўзбек тили reklama Хитой фирибгарлик тест синовлари имло абитуриент Ургут тумани


“Спорт куни” – Сурхон тонги\nБош саҳифа / Спорт / “Спорт куни”\nОктябр 6, 2018\tСпорт Изоҳ қолдириш 503 Кўрилди\nСурхон воҳаси — паҳлавонлар юрти. Абдулла Тангриев, Баҳодир Жалолов сингари Ватан байроғини баландларга кўтараётган спортчиларни тарбиялаган масканнинг ҳали юлдуздек нур сочишга шай полвонлари, спортсевар ёшлари кўп.\nЎзбекистон ёшлар иттифоқи вилоят Кенгаши ҳамда Термиз шаҳридаги “Юбилейний” савдо маркази ҳамкорлигида ташкил этилган “Спорт куни” ҳам ана шундай спортга иштиёқманд ёшлар учун айни муддао бўлди. Спортнинг стол тенниси ва шахмат тури бўйича ташкил этилган мусобақада жами 350 нафарга яқин ҳаваскор спортчилар ўзаро куч синашишди. Ушбу спорт мусобақаси ўғил болалар ва қизлар ўртасида 3 ёш тоифасида ташкил этилди.\nМусобақа иштирокчиларидан бири Ҳасан Жўраев болалигидан шахматга қизиқади. Имконияти чекланган бўлишига қарамай, ҳаётга бўлган иштиёқи баланд.\n— Шахматни босиқлик билан, обдон ўйлаб ўйнаш керак, — дейди у. — Биргина хато юриш мағлубиятга олиб келиши мумкин. Аслида ҳаёт ҳам худди шундай. Аммо ҳаётда мағлубиятга учрасанг, албатта, ўрнингдан туришинг керак. Мен ушбу мусобақада иккинчи ўринни эгалладим. Аммо кегуси сафар биринчи ўринни эгаллашим учун ҳали бу спорт тури билан кўпроқ шуғулланишим керак.\nТадбир давомида иштирокчилар учун маданий тадбир ҳам ташкил этилиб, воҳанинг таниқли санъаткорлари ижросидаги шўх тароналар йиғилганларга хушкайфият бағишлади.\nШундан сўнг, ғолибларга ҳамкор ташкилотларнинг диплом, спорт анжомлари ҳамда махсус ваучерлари тақдим этилди.\nОлдинги Гулнор – Осиё чемпиони\nКейинги Мисралари оҳорли\nМай 15, 2018\t2,812


Муҳайё, Сурайё, Раъно, Муқаддас...\n10 май 2021, Тошкент вақти: 02:42\nҒарблик қизлар ўзбек атласига ошиқ бўлса¸ кўпчилик ўзбек хотин-қизлари Ғарбда тикилган либослар орзусидалар.\nМуҳайё, Сурайё, Раъно, Муқаддас, Кўзимни яшнатиб кийдингиз атлас...Бу ўтган аср ҳофизининг Ўзбекистон кўчаларни тўлдириб, атлас кийиб юрган қизларга қараб қилган хониши. Хўш, бугун ўзбек қизлари нима киймоқдалар?\nХўш, бугуннинг “Муҳайё, Сурайё, Раъно, Муқаддас”лари қандай кийим кияяптилар? Бу саволга жавобни ўзбекистонлик муштарийларимиздан сўрадик.\nЖиззахлик ўқитувчи қиз Нусрат фақат Хитой газламаларидан тикилган кийимларни кияди. Нусрат бозордан газламани сотиб олиб, тикувчига бериб, кўйлак тиктиришини, чунки бу унга арзон тушишини айтади.\n- Фирманинг кийимини киймаймиз. Кўпроқ ўзимиз тиктирамиз. Фирмаларнинг, чет давлатларнинг кийимига бу ерда ҳеч кимнинг қурби етмайди. Тайëрлари жуда қиммат. Бизнинг шароитимиз тўғри келмайди. Маблағ ҳам етмайди.\nҲамма оддий тикувчига тиктиради. Чет эл фирмаларининг кийимини сотиб олишни орзу қиламиз. Уларни оладиган бўлсак¸ бизларнинг бир-бир ярим ойлигимиз кетиб қолади.\nТиктирсак¸ унинг учдан бир қисми ҳам етиши мумкин. Масалан, 150 минг сўм ойлик. Бу пул ҳозирги кунда яхши, сифатли кофта-юбка олишга ҳам етмайди, дейди жиззахлик ўқитувчи.\nҚашқадарёлик Муҳаммадсолиҳ ака эса Хитой кийим-кечакларидан ташқари Ўзбекистонда ишлаб чиқарилган кийимларни харид қилишини айтади.\n- Мен асосан ўзимизда ишлаб чиқарилган кийимларни сотиб оламан. Масалан, Фарғонада чиқадиган кийимлар. Булар айнан бизларга мос-да. Арзон.\nЧет элда ишлаб чиқарилган нарсаларга пул керак-да. Мана 130-150-170 минг сўмларга костюм-шимлар бор. Лекин бунга пулни қаердан оламиз, дейди қашқадарёлик суҳбатдош.\nТошкентлик Шукурилло исмли йигит савдо соҳасида ишлайди. Шукуриллога кўра, тошкентликларнинг кўпчилиги, асосан, Туркия ва Корея маҳсулотларини кўпроқ харид қилишади.\n- Туркия ва Жанубий Кореяда ишлаб чиқарилганлари биринчи ўринда туради, деб айта оламан. Ўртаҳол ва ўртаҳолдан юқорироқлар Туркия ва Жанубий Кореяда ишлаб чиқарилган молларни сифатли деб билишади ва шу икки давлатда ишлаб чиқарилган нарсалар Тошкентда яхши сотилади, дейди тошкентлик савдогар йигит.\nШукуриллога кўра, Тошкент шаҳрида Ғарбнинг нуфузли брэндлари билан савдо қилувчи дўконлар ҳам фаолият кўрсатаяпти. Лекин суҳбатдошимиз бу каби дўконлар саноқли эканини, улардан мол харид қилувчи тошкентликлар атиги 5 фоизни ташкил қилишини айтади.\n- Франция¸ Англия¸ Италияда ишлаб чиқарилганлари қиммат. Кийилади¸ лекин кенг омма кияди, деб айта олмайман. Кескин даражада қиммат.\nТошкент аҳолиси ҳозирги топиш-тутиши билан бу каби кийимлар сотиладиган дўконларга кира олмайди. Бу ердаги нарх тахминан 10 бараварга қиммат.\nТуркияда ишлаб чиқарилган костюм-шим ўзбек сўмида 200-300 минг сўм атрофида бўлса¸ шу нарса у магазинларда ўртача нархи 2 миллион сўм атрофида бўлиши мумкин, дейди тошкентлик савдогар йигит.\nТошкентдаги энг нуфузли олийгоҳлардан бирининг талабаси бўлган Гўзалнинг айтишича, у ва унинг курсдошлари фақат Ғарбнинг энг нуфузли брэндларини маъқул кўришади.\n- Armani, ViVital, яна Gucci билан ADIDAS фирмаларининг кийимларини киямиз. Кейин Dolce & Gabbanaни айтса ҳам бўлади. Айниқса¸ ViVital нинг сумкалари ҳамма талаба қизларда бор, дейди Гўзал.\nТалаба қизнинг айтишича, унинг тенгдошлари учун олинадиган кийимнинг қандай материалдан тикилгани эмас, балки бу кийимларнинг қайси номдор фирмага мансублиги муҳимроқ.\nАммо ўзбекистонликлар ичида ўзи маҳаллий фирмаларда ишлаб чиқарилган бўлса-да, табиий маҳсулотлардан ишлаб чиқарилган мато ва кийимларни афзал кўрувчи харидорлар ҳам кўп. Масалан, Тошкент вилоятида яшовчи Улуғбек ака пахтадан бўлган кийимларни маъқул кўради.\n- Пахта табиий тоза нарса. Сунъийга нисбатан табиий нарса жуда яхши. Шунинг учун биз асосан пахтадан бўлган кийимларни киямиз.\nЭнди ҳозир саноат маҳсулотларининг маълум қисмига сунъий қўшиб ишлаб чиқаришаяпти. Советлар даврида соф пахтадан бўларди. Қисқаси ҳозир борини кияяпмиз.\nЎзбек халқи азал-азалдан пахта толасидан¸ ипакдан бўлган кийимларни кийган. Ҳозирги пайтда имкони борлари пахта ва ипакдан бўлганини кияди, дейди Улуғбек ака.\nКейинги пайтда ўзбек қиз ва аёллари ўзбекнинг миллий матоси бўлган атласдан тикилган кийимларни деярли кийишмайди. Сўнгги бир-икки йил ичида ўзбек аёллари орасида миллий матолардан адрас урф бўлаётгани кузатилади.\nШундай экан, бугуннинг “Муҳайё, Сурайё, Раъно, Муқаддас”лари устида атлас эмас, адрас кўрсангиз, мутлақо ҳайрон бўлманг.


05:00 / 07.03.2017 2258 pdf Ўқиш режими + -\n...Саросима, пушаймонлик, қўрқув ва ҳамма ёлғиз... Фақатгина Аллоҳ ёрдам қила оладиган Кун. Дунёда кўп эътибор берилган обрў-эътиборнинг, оилалар, мол-мулк ва пулнинг фойдаси бўлмайдиган Кун. Орқага қайтиш бўлмайдиган Кун...\nМана шу даҳшатли Кунда инсонларнинг қабрларидан чиқишлари Қуръонда тўзиган чигирткаларга ўхшатилади. Нима учун айнан чигиртка? Аллоҳ нима сабабдан чигирткаларни ўрнак қилиб кўрсатган?\n«Улар кўзлари қўрқувдан қуйи боққан ҳолларида, гўё тўзиган чигирткалар каби қабрларидан чиқиб келурлар. Чақирувчи томонга шошганларича борар эканлар, кофирлар: «Бу оғир Кундир» дерлар» (Қамар сураси, 7-8-оят). Юқоридаги оятда охиратни инкор қилувчиларга қайта тирилтиришлари эслатилмоқда. Кейинги оятда эса бу Кун инкор қилувчилар учун оғир бўлиши билдирилмоқда. Миллиардлаб инсонларнинг бир пайтда бирданига тирилиши қандай даҳшатли саҳна?! Саросима, пушаймонлик, қўрқув ва ҳамма ёлғиз... Фақатгина Аллоҳ ёрдам қила оладиган Кун. Дунёда кўп эътибор берилган обрў-эътиборнинг, оилалар, мол-мулк ва пулнинг фойдаси бўлмайдиган Кун. Орқага қайтиш бўлмайдиган Кун...\nСўнгги юз йилда ҳашоратлар устида микро камералар ва доимий кузатувлар билан қилинган тадқиқотлар натижаси бизга нима сабабдан юқоридаги оятларда чигирткани мисол қилиб олинганини тушунишга ёрдам беради. Аввало шуни айтиш лозимки, чигиртка галалари жуда кўп сонли бўлади. Миллиардлаб чигиртка бир жойга тўпланиб, километрлаб узунлик ва кенгликда қоп-қора ёмғир булутини эслатиб юради. Бу галаларнинг баъзиларини 35 км узунликда ва бир неча метр баландликда бўлиши кузатилган. Бундан ташқари чигирткалар тухумларини тупроқнинг орасига уруғ сингари жойлаштирадилар ва чигиртка қуртлари узоқ вақт тупроқ остида қолгандан сўнг ер юзига чиқадилар. Қаердан чиқадилар? Тупроқнинг остидан...\nЯна бир мисол тариқасида Американинг Нью Ингланд ҳудудидаги чигирткалар ҳақидаги тадқиқотларга мурожаат қилайлик.\nБу чигирткалар 17 ёшга тўлганларида роса май ойида узоқ йиллар яшаган тупроқ остидаги қоронғу ёриқлардан ташқарига - тупроқ устига чиқадилар. Агар инсонларга: «Сизларни қоронғу бир жойга бекитамиз. Сизнинг соатингиз бўлмайди, ташқи дунё билан алоқа қилмайсиз ва 17 кундан кейин ҳаммангиз биргалиқда ташқарига чиқасиз», десангиз шуниси аниқки, айрим кимсалар 17 кунлик муҳлатни ҳам тўғри тахмин қилолмайди. Дунёда вужудлари қабрга қўйилган инсонларнинг охиратда ҳаммаларининг бирданига тирилтирилишларига бундан гўзал мисол борми? Қисқаси, чигиртка ва инсонлар бир-бирига ўхшаган шаклда тупроқ остида узоқ вақт яшагандан сўнг ҳаммалари бирданига ер юзига чиқадилар.\nҚуръонда ибрат олишимиз учун ҳикматлар берилади. Булар тафаккур қилишга, уларнинг гўзаллигини ҳамда Аллоҳ берган мисолларнинг қандай маъно англатганини ўрганишга ундайди.\n05:00 / 07.03.2017 2736\n05:00 / 07.03.2017 3190\nАлиф, Лом, Мим. Жуда яқин жойда Рум мағлуб бўлди. Лекин улар яъни, румликлар бу мағлубиятларидан сўнг бир неча йил ичида албатта ғалаба қилажаклар. Аввалу охир барча давоми...\n5052 05:00 / 09.03.2017\nГерманияда бир мусулмон инсон фарзанд кўрди. Суннатга мувофиқ иш кўришни ният қилган оила бошлиғи еттинчи куни боланинг сочини олади ва соч оғирлигида олтин давоми...\n2258 05:00 / 09.03.2017\nҚуръони каримнинг Қиёмат сурасида шундай марҳамат қилинган«Қиёмат куни билан қасам. Ва маломатчи нафс билан қасам. Инсон Бизни унинг суякларини жамлай олмас, деб давоми...\n2988 05:53 / 18.09.2018\nФиръавн ва унинг атрофидагилар ўзларининг ширк эътиқодларида шу қадар ўжарлик билан қаттиқ туриб олдиларки, ҳатто уларга ҳазрати Мусо алайҳиссалом пайғамбар давоми...\n2081 05:00 / 07.03.2017


01 июн 2020, Тошкент вақти: 18:41\nИқтисодий масалалар бўйича Россия Бош вазири муовини Ольга Голодец\nБош вазир биринчи муовини Ольга Голодец мигрантларнинг малакасиз меҳнати давлат ривожланишига тўсқинлик қилаётганини маълум қилди.\nМосквада 12-14 январ кунлари бўлиб ўтаётган Гайдар форумида қилган бу баёнотида Ольга Голодец иш ҳақининг пастлиги Россияга келаётган мигрантлар оқимини йилдан йилга ошириб юбормоқда, дейди.\n- Бугунда бизнинг асосий вазифамиз – аҳоли даромадлари, уларнинг истеъмолчилик кайфиятини оширишда, деб биламан. Бу иқтисодиётимиз ўсишининг асосий омили ҳамдир. Ҳисоб-китобларимизга кўра, бизда бошқа давлатлардан келган 7 миллионга яқин одам малакасиз меҳнат фаолияти билан шуғулланиб келмоқда. Сифатсиз ишлаб чиқариш билан шуғулланаётган мигрантларнинг бундай катта миқдори бизга ижтимоий томондан улкан зарарга тушмоқда. Биз улар учун тўлашга мажбур бўлаяпмиз – мигрантлар болалари таълими, бошқа жиддий ижтимоий сарф-ҳаражатларимиз ошмоқда, деди вице-премьер йиғилган иқтисодчилар ва молиячилар олдида қилган чиқишида.\nОльга Голодец 4,9 миллион россиялик бугунги кунда қашшоқлик ҳолатида эканини хабар қилиб, бу ҳолат ҳукумат тизими ходимлари ва иш берувчилар эътиборидан четда қолмаслигини уқтирди.\nУ арзон ишчи кучи Россия иқтисодиётига салбий таъсир этаётганини бундай тушунтиришга уринди:\n- Иш ҳақининг пасайтирилиши, айрим ҳолларда, иш берувчиларга фойда келтиради, аммо бунинг бошқа томони ҳам борлигини унутмайлик. Бу фойда қисқа муддатлидир. Умуман олганда, давлат учун меҳнат ҳақларининг камайтирилиши жиддий салбий оқибатларга олиб келади: билимли мутахассисларнинг чиқиб кетиши ва малакасиз мигранларнинг кириб келишига.Бундай сиёсат иш берувчиларнинг техник жиҳатдан янгиланишига тўсқинлик қилаётир. Бу эса юқори малакали иш ўринларининг камайишига сабаб бўлмоқда, деди Ольга Голодец.\nНутқи охирида вице-премьер Голодец “кам ҳақ тўланадиган ва паст сифатли меҳнатдан воз кечишга” йўл олиш зарурлигини кўрсатиб ўтди. Бунинг учун у Россия ташқарисида меҳнат муҳожирлигида юрган 1,5 миллион россияликни ортга қайтариш бўйича қатъий чора-тадбирлар қўллаш тарафдори эканини билдирди.\n2016 йил ўрталарида Россияда ўртача иш ҳақи 7500 рубл ёки 125 доллар миқдорида Дмитрий Медведев бошқараётган маҳкама томонидан белгилаб берилган. Айни пайтда, Россия Меҳнат вазирлиги мутахассислари мамлакат аҳолиси реал даромадлари 2014 йилдан – Украина бўҳронидан бошлаб камайиб бораётганини қайд этиб бормоқда.\nОзодлик охирги икки-уч йилда Россияда миграция устидан назорат қонунчилиги кучайтирилиши ва иш ҳақининг кескин камайтирилиши ортидан марказий осиёлик, хусусан ўзбекистонлик меҳнат муҳожирлари сони қарийб икки баробарга камайиб қолгани тўғрисида хабар бериб келади.


Тожикистон Республикаси Президенти Эмомали Раҳмоннинг БМТ телевидениеси рус хизматига берган интервюси - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 30 Март 2018\tКӯришлар: 782\nэълон қилиниши тўғрисидаги резолюцияси лойиҳаси ташаббуси билан чиқишди.\n- Ҳақиқатдан ҳам, 2010 йилнинг 23 февралида қадимий Наврўз байрамини нишонловчи Тожикистон ва БМТга аъзо бир қатор мамлакатлар ташаббуси билан БМТ Бош Ассамблеяси резолюция қабул қилган бўлиб, унга биноан, 21 март - халқаро Наврўз куни, дея эътироф этилди.\nЯнги кун, дея таржима қилинувчи қадимий Наврўз байрами ЮНЕСКОнинг инсоният номоддий маданий мерослари рўйхатига киритилгани қувонарлидир.\nНаврўз - тожик халқининг асосий ва энг севимли байрами.\nҚадимдан тожик халқи Наврўз, баҳор, тенгкунлик ва табиатнинг уйғониш фасли байрамини катта умидлар билан кутган.\nЗеро, Наврўз яхшилик, эҳтиром ва тинчликка асосланган бўлиб, халқларни ўзаро боғловчи восита саналади.\nБу анъаналар бугунгача сақланди ва бизнинг давримизда кенг тарқалди.\n- Тожикистон иккита ўн йиллик мобайнида БМТ ва бошқа ташкилотлар доирасида сув масалаларини фаол илгари суриб келмоқда. Бундай фаол ташқи сиёсат ҳамда Тожикистоннинг глобал сув масалалари ва муаммоларини ҳал этишдаги роли нимага асосланади?\n- "2005-2015 йиллар - Сув ҳаёт учун" халқаро амалиёт ўн йиллиги, халқаро Тоза сув йили (2003), халқаро Сув ҳамкорлиги йили (2013) ва "2018-2028 йиллар - Сув устувор тараққиёт учун" халқаро амалиёт ўн йиллиги, деб эълон қилиниши, Тожикистоннинг муҳим глобал ташаббуслари ҳисобланиши барчага маълум.\nБу ташаббуслар сув захиралари билан боғлиқ муаммо ва вазифаларни ҳал этишнинг оптимал ҳамда мақсадга мувофиқ йўлларини топишу муҳокама қилиш бўйича, кенг платформа яратишга йўналтирилган.\nБарча саъй-ҳаракатларимиз, айнан, конструктив сув диалогини шакллантиришга йўналтирилган. Чунки ҳар қандай сув масаласини фақатгина ҳамкорлик, шерикчилик, ишончли ва ўзаро фойдали муносабатларни йўлга қўйиш орқали ҳал этиш мумкин. Ечимнинг бошқа йўли йўқ.\nШунинг учун, бизнинг ҳаракатларимиз, биринчи навбатда, сув муаммолари ва масалаларини узоқ муддатли ҳамда устувор ҳал этиш бўйича ҳаракатларни сафарбар этишга ҳисса қўшувчи диалог майдонларини шакллантиришга йўналтирилган.\n- Сизнинг ташаббусингиз билан 2016 йили БМТ Бош Ассамблеясининг "2018-2028 йиллар - Сув устувор тараққиёт учун" халқаро амалиёт ўн йиллигини эълон қилиш тўғрисидаги резолюцияси қабул қилинди. Бу ўн йилликдан нимани кутаяпсиз? Устувор тараққиёт мақсадлари доирасида янги қабул қилинган мажбуриятларни ижро этиш учун дунё ҳамжамияти қандай чора-тадбирларни амалга ошириши керак?\n- Биз ўн йиллик дунё ҳамжамиятининг сув захиралари соҳасида халқаро даражада келишилган устувор тараққиёт мақсадларига эришиш бўйича ҳаракатларида янги саҳифа очилишига умид қиламиз.\nДиалог майдонини шакллантириш билан бир қаторда, ўн йиллик сув захираларини устувор бошқаришга эришишда барча даражадаги самарали чора-тадбирларни ишлаб чиқиш ва жорий этишга ҳисса қўшади. Ҳамкорликлар ва шерикчиликни ривожлантириш орқали сув захиралари билан боғлиқ устувор тараққиёт мақсадларини татбиқ этиш бўйича ёндашувлар ва механизмлар топилишига ишонамиз. Умуман, бизнинг ўн йиллик сув захираларини устувор бошқаришга ўтиш билан боғлиқ масалаларни келгусида ҳал этишга йўналтирилган ҳаракатларимизни бирлаштириш учун мустаҳкам асос яратишини тахмин қилаяпмиз.\nТаъкидлаш жоизки, глобал ташаббусларни татбиқ этиш жараёнида, Душанбе шаҳри сув билан боғлиқ масалаларни кўриб чиқиш учун дунё пойтахтига айланди. Тожикистон кўп дўстлар орттирган бўлиб, уни сув дипломатияси, глобал муаммоларини ҳал этиш бўйича, бунёдкорлик ва мақсадга мувофиқ ғоялару ташаббусларни шакллантириш маркази ҳисоблайдилар.\n- Ўз чиқишларингизда иқлим ўзгаришининг салбий оқибатлари ҳақида бир неча марта тўхталдингиз. Сизнинг фикрингизча, глобал ва минтақавий даражада иқлим ўзгаришига қарши курашда қандай чора-тадбирлар биринчи ўринда туради?\n- Ҳақиқатдан ҳам, тараққиёт соҳасида вазифа ва мақсадларимизга эришиш бўйича, ҳаракатларимизга салбий таъсир кўрсатувчи иқлим ўзгариши оқибатлари янада кўпроқ кўзга ташланмоқда. Экспертларнинг кўп йиллик кузатувлари иқлим ўзгаришининг мамлакат ва минтақа табиати, ижтимоий-иқтисодий ҳолатига таъсири кучайганидан дарак бераяпти.\nУшбу кузатувларга биноан, сўнгги олтмиш йил мобайнида, Тожикистонда ўртача йиллик ҳарорат Целсий жадвали бўйича бир даражага ошди. Сув ва метеорология билан боғлиқ табиий офатлар кўпайди. Кам сувли ва кўп сувли мавсумлар амплитудаси бузилди. Аввал анча равон бўлган ҳароратнинг мавсумлараро кескин ўзгариши кузатилмоқда.\nИқлим ўзгаришининг чучук сув захиралари ҳажми ва сифатига салбий таъсири янада кўпаймоқда.\nМавжуд маълумотларга кўра, иқлим ўзгариши туфайли, Тожикистон ҳудудида музликларнинг қарийб ўттиз беш фоизи тез суръатда эрий бошлади.\nМенинг фикримча, биринчи навбатда, устувор тараққиётнинг муҳим компонентини ўзида акс эттирувчи мослашув чора-тадбирларни тайёрлаш ва қабул қилишда ҳаракатларимизни бирлаштиришимиз керак.\nТожикистонда иқлим ўзгариши муаммолари ва мослашув чора-тадбирларини қабул қилиш, мамлакатнинг 2030 йилгача давр учун Миллий тараққиёт стратегиясининг муҳим унсурига айланди.\nМамлакат Ҳукумати томонидан, 2010 йили "Музликларни ўрганиш ва сақлаш бўйича йигирма йиллик давлат дастури" қабул қилинди.\nТўрт йил илгари шериклар билан биргаликда Помир баланд тоғли халқаро геофизик учинчи экспедицияси доирасида иш бошладик.\nМазкур экспедиция нафақат бизнинг мамлакатимиз, балки бутун Марказий Осиё учун катта илмий-амалий қийматга эга.\nБошқа муҳим вазифа иссиқхона газларининг атмосферага тарқалишини камайтириш билан боғлиқ бўлиб, у иқлим тизимига хавфли антропоген таъсирга йўл қўймайди. Бунда атмосферага зарарли чиқиндилар тарқалишини қисқартириш бўйича чора-тадбирлар тараққиёт вазифа ва мақсадларига зарар келтирмасдан, амалга оширилиши керак. Ҳаракатларимизнинг бошқа йўналиши - табиий захиралар тежалиши ва мақсадга мувофиқ сарфланишини таъминловчи технология ва инновациялар беришдан иборат.\nМенинг фикримча, иқлим ўзгаришига қарши курашдаги умумий ҳаракатларимизда молиялаштириш масаласи муҳим бўлиб қолмоқда.\nЗарарли чиқиндиларни камайтириш ва мослашиш бўйича чора-тадбирлар зарур даражада молиялаштирилмаса ҳамда технологиялар етказиб берилмаса, барча эзгу ниятларимиз амалга ошмасдан қолаверади.\n- Сўнгги йилларда Марказий Осиёда минтақавий ҳамкорликларни кенгайтириш бўйича ҳаракатлар сезиларли равишда фаоллашди. Сизнингча, минтақалараро яқинлашишнинг истиқболлари қандай ва бу борадаги муҳим қадамлар?\n- Марказий Осиё халқлари биродарлик ва яхши қўшничиликнинг кўп асрлик ришталари билан боғланган.\nБиз умумий тарих, дин, маданият ва анъаналарга эгамиз.\nБой энергетик ва табиий потенциал, ноёб транспорт-коммуникацион имкониятлари бўлган Марказий Осиё муҳим геосиёсий аҳамиятга эга бўлиб, минтақада юз бераётган жараёнлар кўпгина мамлакатлар ва минтақалар тараққиётига таъсир кўрсатади.\nБунинг устига, бугунги шароитда, Марказий Осиё давлатлари минтақавий хавфсизликни мустаҳкамлаш билан боғлиқ долзарб муаммоларни ҳал этишда муҳим рол ўйнайди.\nАйни пайтда, Тожикистон ва бутун Марказий Осиё минтақаси ўз хавфсизлигига таҳдид солаётган жиддий муаммолар билан рўпара келмоқда.\nБу таҳдидлар билан курашда ижобий натижаларга эришиш, кўп жиҳатдан минтақавий даражада биргаликда ва мувофиқлаштирилган ҳаракатлар билан боғлиқдир.\nСўнгги вақтларда, Марказий Осиёда давлатларнинг минтақавий ҳамкорликка интилишлари мустаҳкамланаётганини таъкидлаш қувонарлидир.\nМинтақалараро яқинлашиш истиқболлари биздан ҳамкорликларни тенгҳуқуқлилик, ишонч, шерикчилик ва яхши қўшничилик асосида кенгайтиришни талаб этади.\nТожикистоннинг бу йўналишдаги сиёсати минтақавий барқарорлик ва устувор ижтимоий-иқтисодий биргаликдаги тараққиётни таъминлаш бўйича, давлатлараро ҳамкорликларнинг самарали тизимини шакллантириш заруратидан келиб чиқади.\nМарказий Осиё давлатлари бошлиқларининг яқинда Остона шаҳрида бўлиб ўтган маслаҳат учрашуви минтақа мамлакатлари ўртасида яқинлашиш учун янги майдон сифатида, узоқ муддатли манфаатларига жавоб берувчи янги дастур ва лойиҳаларни биргаликда татбиқ этишда ўзаро муносабатларни ўстириш омилига айланишига, ишончим комил.\n- Афғонистонда сўнгги вақтлардаги беқарорлик ва вазиятнинг мураккаблашгани барчани ташвишга солмоқда. Сизнингча, Афғонистонда тинчлик ва барқарорлик қайта тикланиши учун жаҳон ҳамжамияти қандай чораларни қабул қилиши керак?\n- Афғонистонда ҳарбий-сиёсий вазиятнинг ривожланиши сўнгги вақтларда алоҳида ташвиш уйғотмоқда.\nУшбу қўшни мамлакатдаги вазият келгусида янада кескинлашиш тенденциясига эга.\nШу туфайли, минтақавий хавфсизлик ва барқарорликни таъминлаш, жумладан, наркотик моддаларнинг ноқонуний тарқалишига қарши кураш бўйича биргаликда зарур чора-тадбирлар ишлаб чиқишни жуда долзарб ҳисоблаймиз.\nАфғонистондаги сўнгги ўн йиллик вазият ривожи терроризм ва экстремизмни фақатгина куч қўллаш йўли билан енгиб бўлмасликни кўрсатаяпти.\nБугун бу салбий ҳодисаларга қарши курашда ижтимоий ва иқтисодий омиллар биринчи навбатда туриши керак.\nХавфсизликни таъминламасдан Афғонистон ижтимоий-иқтисодий соҳасини ривожлантириш, шунга мувофиқ, умумий манфаатларимизга жавоб берувчи келгусидаги минтақавий интеграция масаласини ҳал этиш имконсиздир.\nБу борада, минтақавий ҳамкорликлар Афғонистон ва минтақада барқарорликни мустаҳкамлаш учун муҳим унсур ҳисобланади.\nТожикистон жаҳон ҳамжамияти ва Афғонистон халқининг ушбу дўст мамлакат муаммоларини ҳар томонлама ҳал этиш бўйича ҳаракатларини қўллаб-қувватлайди.\nЖаҳон ҳамжамиятининг Афғонистондаги ҳамкорлик фаолияти доирасида Тожикистон келгусида ҳам, унинг ижтимоий-иқтисодий тараққиёти ишига ўзининг амалий улушини қўшади.\nБизнингча, бу мамлакатда миллий ярашув жабҳасида тинчликпарварлик жараёни узлуксиз олиб борилган ҳолатдагина, муваффақиятга эришиши мумкин.\n- Тожикистон Республикаси Ҳукумати томонидан қўшни Афғонистонни қўллаб-қувватлаш учун қандай ҳаракатлар амалга оширилмоқда?\n- Тожикистон томонининг Афғонистонни ижтимоий-иқтисодий тиклаш масаласи юзасидан фикрлари, Афғонистон бўйича минтақавий иқтисодий ҳамкорликлар конференцияси (RECCA) якуний ҳужжатида аниқ ўз аксини топган.\nТожикистон бугун Афғонистонга электр энергияси, қурилиш материаллари, қишлоқ хўжалиги маҳсулотлари, минерал ўғитлар ва озиқ-овқат маҳсулотлари экспорт қилмоқда.\nБу борада, Афғонистонда тинчлик, келишув ва иқтисодий тараққиётни таъминлашда муҳим унсур бўлган маориф ҳамда миллий кадрлар тайёрлаш масалаларига алоҳида эътибор қаратишни таклиф қиламиз.\nАфғонистон аҳолиси турли-туманлигини ҳисобга олган ҳолда, ушбу мамлакат Конституциясига мувофиқ, Ҳукумат барча халқларнинг манфаатларини ҳисобга олиши керак, деб ўйлайман.\nУшбу мамлакатдаги мунозаранинг келгусида кучайиши ҳам, бу мамлакат ҳам бутун минтақа учун узоқ муддатли салбий ҳодисаларни келтириб чиқариши мумкин.\nШунинг учун, Афғонистонда тинчлик ва миллий келишувга эришиш бўйича биргаликдаги ҳаракатларнинг ҳар томонлама асосланган стратегик дастурини мослаштиришни зарур ҳисоблаймиз.\n- БМТ телевидениеси томошабинларига тилакларингиз…\n- Бизнинг учрашувимиз, менимча, иккита муҳим халқаро ҳодиса: халқаро баҳор байрами - Наврўз ва халқаро Сув кунига тўғри келди.\nЮқорида эслатиб ўтилганидек, айнан, ушбу кунда жаҳон ҳамжамияти "Сув устувор тараққиёт учун" халқаро амалиёт янги ўн йиллиги татбиқига киришмоқда.\nШу муносабат билан Сизни, жамоангиз, БМТ тизимлари ходимлари ва барча телетомошабинларни халқаро Наврўз байрами билан табриклаб, мустаҳкам соғлиқ, фаровонлик ва муваффақиятлар тилайман.\nҚулай фурсатдан фойдаланиб, барча аъзо мамлакатлар ва БМТ тузилмаларига глобал сув ташаббусларини илгари суриш ва амалга татбиқ этишга ёрдами учун миннатдорчилик билдираман.\nБугун: 13-08-2020 10:01:00


ИШНИНГ КЎЗИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Апрел 2017\tКӯришлар: 1054\n-Бу нима гап, нима қиляпсизлар? –деди у чиннидай ҳовлисининг ўртасини ковлаётган мардикорларнинг олдига бориб.\n-Ҳовуз қуряпмиз, - деди уларнинг бири, - ўғлингиз буюрди.\n-Ишни тўхтатинглар, - деб чол уларни меҳмонхонага таклиф қилди ва бир чойнак чойдан кейин пулларини санаб бериб, мардикорларга жавоб берди.\nМардикорлардан хабар олгани келган ўғли Шокир ҳам дарвоза олдида ҳайрон қолди. Остонада сут кўллаб ётибди, теварак-атроф тупроққа тўлган, ҳовуз чала ётибди-ю, мардикорлар кўринмайди. Не ҳодиса юз берди? Хавотирланган Шокир дада, деганича ичкарига югурди. Дадаси онаси билан юзма-юз ҳолда асабий ўтиришган эди.\n-Дада, нима бўлди? Мардикорлар қани?\n-Ҳақини тўлаб, жавоб бердим.\n-Ишнинг кўзини билмаганинг учун.\n-Биронта ишим ёқмайди сизга. Ишнинг кўзи қанақа бўлади, уни бирон кимса кўрганми ўзи?!\nОта ўғлига ҳеч нарса демади, аммо ишнинг кўзини амалда кўрсатмоқчи бўлди. Эрталаб мардикор бозоридан ғишт қуйишга нархлашиб, икки йигитни бошлаб келди. Йўл-йўлакай бир кўза сут олишни ҳам унутмади.\n-Ғиштни мана шу тупроқдан қуясизлар, - деди чол ғиштчиларга ҳовлида сочилиб ётган тупроқни кўрсатиб. –Булар тугагач, тупроқни шу чуқурликдан ковлаб оласиз. Болаларим, чуқурнинг бўйи уч метр, эни икки метрдан, текис ва соз бўлсин. Қуйилган ғиштларни кўчадаги йўлакчага терасизлар.\nҒишт қуювчи мардикорлар уч кунда чуқурликни ковлаб, уч мингта хом ғишт қуйдилар. Мўлжалдаги иш битгач, оқсоқол мардикорларни рози қилиб, жавоб берди. Ҳовлида ҳовуз қурилди, тупроғидан қуйилган ғиштларни қўшнилар нақд пулга сотиб олдилар.\nЭртасига ота одатдагидай кўза кўтариб, сут бозорига кетганида Шокир келди.\nТоп-тоза ҳовли, тоза ҳовузга қараб ўйланиб қолди. «Қизиқ, шунча иш текинга тушди… яна беш юз сомоний соф фойда…»\nСут кўтариб бозордан қайтган ота ўғлини ҳовлидаги янги қазилган ҳовузча олдида учратиб, кўзасини ерга қўйди-да, ўғлининг олдига келди.\n-Ҳовуз қалай бўпти?\n-Айтганимдан ҳам зўр бўпти, дада. Қизиғи шундаки, шунча ишни текинга туширдингиз. Пулимиз фойдаси билан ёнимизда қолди.\n-Билганинг шу холосми?\n-Бошқа томонларини ҳам сезиб турибман. Бир ўқ билан икки қуённи урдингиз. Ҳовуздан чиққан тупроқ ғишт қўшимча беш юз сомоний соф фойда ҳам келтирди.\nОтахон хулоса чиқаргандай, ўғлига деди:\n-Ҳали ҳам нодон экансан, энг асосий мулкни кўрмаяпсан. Мен сенга ишнинг кўзини кўрсатдим. Сен кўр-кўрона иш қилаётган эдинг. Бир ишни уч иш қилардинг. Мардикорларинг ҳовлини тупроқ билан тўлдирарди. Кейин ҳақ бериб ташитардинг. Сўнгра машина кира қилиб тупроқни кўчадан олиб кетардинг. Ҳаммаси оворагарчилик. Ҳаммаси бир қучоқ пулга тушарди. Яхшироқ қара, буни ишнинг кўзи дейдилар.\nБугун: 22-01-2021 17:43:12


“Обод қишлоқ” дастурига ажратилган пул газсиз қувурларни бўяшга сарфланди « Ўзбекистон Халқ Ҳаракати\n29 November 2018 - 12:49\n“Озодлик” радиосининг хабар беришича, Фарғона вилоят, Данғара туманидаги икки қишлоққа “Обод қишлоқ” дастури асосида 7 миллиард 560 минг сўм сарфланган.\nОзодлик Данғара, Учкўприк ва Бешариқ туманларидаги “Обод қишлоқ” дастурига киритилган қишлоқлар вакиллари билан боғланиб, Ишчи гуруҳ маълумотномасига кирмай қолган камчиликларни аниқлади.\n“Обод қишлоқ” дастури тўғрисидаги президент фармонининг (ПФ-5386) ижросига оид маълумотномада “Данғара туман газ идораси ходимлари томонидан Хўжа қишлоғидаги бир ярим километр газ трубалари бўялгани” айтилади.\n– Истиқлол МФЙ Хўжа қишлоғида газ йўқ. Аммо ўша газ умуман бўлмайдиган ва бўлиши кутилмаëтган 4 километр газ қувурлариниинг фақат бир қисмини бўяб, бизга ҳаммаси бўялди, деб қўл қўйдириб олди.\nФермернинг иддао қилишича, “табиий газ қувурларининг фақат кўринадиган қисми бўялган, газ қувурини бўяшга ажратилган маблағ эса, ўзлаштирилган”.\n– Кўчалар таъмирталаб¸ айниқса ички кўчалар. Лойда умуман юриб бўлмайди. Бу кўчаларни ремонт қилишга ажратилган пулга ëнмайдиган фонарь чироқ ўрнатиб кетишди. Уйларнинг кўча тарафга қараган шиферларини қизилга¸ кўча тарафдаги деворни сариққа бўяб кетишди.\n– Шиферни краскалашди. Совуқда кўчиб кетадику бу бир сезонда. Мен яшайдиган Бўстон қишлоғидагиларга мажбуран краска сотишди. Сариқ ранг фасад бўяйдиган. Краска сотувчининг спискасини кўрдим. 119 та уй фасади сариққа бўялиши керак экан.\nОзодлик тасарруфидаги ҳужжатда Бешариқ туман, Бўстон қишлоғида “Хонадонларнинг ташқи фасадини бўяш учун аҳолига имтиëзли нархда бўëқ етказиб берилгани” айтилган.\n– Роса катта суммаларда иш бажардик деб сметаларга қўл қўйдиришяпти. Энг қизиғи, ўзи шундоғам обод бўлган қишлоқ йўл устида бўлгани учун ясатилмоқда.\n– Учкўприкдаги Тошкентлигузар қишлоғида яхшигина мактаб ва боғча бор. Президент келади деб, боғчанинг беседкалари, айвончаларини бошқа боғча мудиралари пул йиғиб қуриб берди. Ўз ҳисобидан. Ўзи бу қишлоқ яхши эди, аввалдан табиий гази ҳам бўлган. Қўқон шаҳрига яқин. Аммо шуни Обод қишлоқ дастурига киритишди.\nОзодлик тасарруфидаги ҳужжатда Учкўприк тумани Тошкентлигузар ва Катта Кенагас МФЙлар “Обод қишлоқ”  дастурига киритилгани айтилади. Ҳужжатга кўра¸ Тошкентлигузар қишлоғида 165 хонадон таъмирланади. “Кўча чироқлари ўрнатилиб ҳаммом ва сауна” ташкил қилинади.\n“Обод қишлоқ” дастурига халқаро грантлар жалб этилган.


Сирдарёда гиёҳванд модда сотаётган шахслар қўлга олинди - Darakchi\nЖИНОЯТ 04.12.2021, 18:40\nСирдарё вилоят ИИБ ЖҚБ ва Янгиер шаҳар ИИБ ЖҚБ тезкор ходимлари томонидан тезкор тадбир ўтказилди.\nТадбир давомида Янгиер шаҳар ҳудудида Янгиер шахар А.Жомий маҳалласида яшовчи фуқаро Ж.Р Янгиер шаҳар Т.Малик маҳалласи ҳудудида героин гиёҳвандлик воситасини сотаётган вақтда ашёвий далиллар билан қўлга олинган. Тезкор ходимлар томонидан олиб борилган суриштирувлар давомида, ушбу холатга алоқадор бўлган Ж.Д ва Л.К лар қўлга олинган. Улардан 12 дона рангсиз целлофан бўлакчаларга жойлаштирилган тахминан оғирлиги 10 грамм ва 1 дона целлофан пакетга жойлаштирилган, тахминан оғирлиги 300 грамм бўлган героин гиёҳвандлик воситасига ўхшаш воситаси ашёвий далил сифатида олинган.\nСуд кимёвий экспертизасининг хулосаларига кўра, олинган воситалари героин гиёҳвандлик воситалари эканлиги ҳамда жами оғирлиги 317,7 граммга тенглиги аниқланган.\nМазкур холат юзасидан Ж.Р, Ж.Д ва Л.К ларга нисбатан Ўзбекистон Республикаси Жиноят Кодекисининг 273-моддаси билан жиноят иши қўзғатилиб, “Қамоқ ” эҳтиёт чораси қўлланилган.\n2021 йил 8 декабрь куни Контрабандага қарши курашиш ва божхона аудити бўлими тезкор ходимлари томонидан олдиндан олинган тезкор маълумотларга асосан, ДХХ Сирдарё вилояти бўйича бошқармаси,...